Модул
Съдържание
Индекс 🔎︎

# Лента Навигация за формуляри

Лентата Навигация за формуляри съдържа икони за редактиране на таблици в бази от данни и за управление на представянето на данните. Тя се показва в долната част на документа, който съдържа свързани с база от данни полета.

С лентата Навигация за формуляри можете да преминавате между записите, както и да вмъквате и изтривате записи. Ако данните се запазят във формуляра, промените се прехвърлят в базата от данни. Лентата Навигация за формуляри съдържа и функции за сортиране, филтриране и търсене на записи с данни.

За да добавите лента за навигация във формуляра, използвайте иконата „Лента Навигация“ от лентата Още контроли.

Лентата Навигация се вижда само за формуляри, свързани с база от данни. В изглед Проектиране на формуляра лентата Навигация е недостъпна. Вижте също лентата Данни от таблица.

Можете да управлявате изгледа на данните с функциите за сортиране и филтриране. Оригиналните таблици не се променят.

Текущото сортиране или филтриране се запазва заедно с текущия документ. Ако е зададен филтър, иконата Филтриране в лентата Навигация е включена. Възможностите за сортиране и филтриране в документ могат да се настройват с диалоговия прозорец Свойства на формуляр. (Изберете Свойства на формуляр - Данни - свойства Сортиране и Филтриране).

Ако формулярът е базиран върху заявка на SQL (вижте Свойства на формуляр - раздел Данни - Източник на данни), функциите за филтриране и сортиране са достъпни само когато командата на SQL ползва само една таблица и не е написана в режим „native SQL“.

## Абсолютен запис

Показва номера на текущия запис. Въведете номер, за да преминете към съответния запис.

## Първи запис

Предизвиква преход към първия запис.

## Предишен запис

Предизвиква преход към предишния запис.

## Следващ запис

Предизвиква преход към следващия запис.

## Последен запис

Предизвиква преход към последния запис.

## Запазване на запис

Запазва въведени нови данни. Промяната се отразява в базата от данни.

## Отмяна: въвеждане на данни

Позволява ви да отмените въвеждането на данни.

## Нов запис

Създава нов запис.

## Изтриване на запис

Изтрива запис. Изисква потвърждение преди самото изтриване.

## Опресняване

Опреснява показваните данни. В многопотребителска среда опресняването на данните гарантира тяхната актуалност.

Опресняване

## Търсене на запис

Претърсва таблици и формуляри в бази от данни. При формулярите и таблиците в бази от данни можете да търсите конкретни стойности в полетата с данни, списъчните полета и полетата за отметки.

Търсене на запис

## Възходящо сортиране

Текстовите полета се сортират азбучно, а числовите – възходящо.

Възходящо сортиране

## Низходящо сортиране

Текстовите полета се сортират по обратен азбучен ред, а числовите – низходящо (9-0).

Низходящо сортиране

## Автофилтър

Филтрира записите според съдържанието на текущо избраното поле с данни.

Автофилтър

## Филтри, основани на формуляр

Указва на сървъра на базата от данни да филтрира видимите данни според зададените критерии.

Филтри, основани на формуляр

## Сортиране

Задава критериите за сортиране на изобразяваните данни.

Ред на сортиране

## Нулиране на филтрирането/сортирането

Отменя настройките за филтриране и показва всички записи в текущата таблица.

Нулиране на филтрирането/сортирането

## Източник на данни като таблица

Активира допълнителен табличен изглед във формулярния изглед. Когато е активирана функцията Източник на данни като таблица, виждате таблицата в областта над формуляра.

Източник на данни като таблица

## Филтриране

Превключва между филтрирания и нефилтрирания изглед на таблицата.

Филтриране