Модул
Съдържание
Индекс 🔎︎

# Други команди

Това е списък на функциите и операторите, които не са включени в останалите категории.

## Оператор Beep

Изсвирва тон през високоговорителя на компютъра. Звукът зависи от системата и не можете да променяте силата или височината му.

## Функция Shell

Стартира друго приложение и ако е необходимо определя съответния стил на прозорец.

## Оператор Wait

Прекъсва изпълнението на програмата за времето, зададено от вас в милисекунди.

## Функция GetSystemTicks

Връща броя системни тактове, докладван от операционната система. Можете да използвате тази функция, за да оптимизирате някои процеси.

## Функция Environ

Връща стойността на променлива от обкръжението като низ. Променливите от обкръжението зависят от вида на използваната операционна система.

## Функция GetSolarVersion

Връща вътрешния номер на текущата версия на LibreOffice.

## Функция GetGuiType

Връща числова стойност, отразяваща вида на графичния потребителски интерфейс.

## Функция TwipsPerPixelX

Връща броя туипове, съответстващ на ширината на един пиксел.

## Функция TwipsPerPixelY

Връща броя туипове, съответстващ на височината на един пиксел.

## Функция CreateUnoStruct

Създава екземпляр от структурен тип на Uno.

## Функция CreateUnoService

Връща екземпляр на услуга на Uno от ProcessServiceManager.

## Функция GetProcessServiceManager

Връща диспечера на услуги ProcessServiceManager (централният обект ServiceManager на Uno).

## Функция CreateUnoDialog

Създава Uno обект на Basic, който представя диалогов прозорец на Uno по време на изпълнението на програма на Basic.

## Функция CreateUnoListener

Създава екземпляр на интерфейса Listener.

## Функция CreateUnoValue

Връща обект, който представлява стойност със строг тип, базиран на системата от типове на Uno.

## Функция CreateObject

Създава обект на UNO. В Windows може да създава и OLE обекти.

Този метод създава екземпляри на класа, подаден като параметър.

## Функция GetDefaultContext

Връща подразбирания контекст на фабриката за услуги на процеса, ако съществува, и null в противен случай.

## Оператор ThisComponent

Адресира активния компонент с цел четене и промяна на свойствата му. ThisComponent се използва в кода на Basic в документ и представя документа, на който принадлежи кодът. Типът на обекта, връщан от ThisComponent, зависи от типа на документа.

## GlobalScope

Изходният код и диалоговите прозорци на Basic са организирани в система от библиотеки.