Модул
Съдържание
Индекс 🔎︎

# Работа с динамичната лента

Динамичната лента е нов начин за показване на командните икони, позволяващ по-бърза работа.

Тази функционалност е експериментална и може да предизвика грешки или да се държи по неочакван начин. За да я включите все пак, изберете LibreOffice - Preferences Инструменти - Настройки
- LibreOffice - Разширени и отметнете Разрешаване на експериментални възможности.

По подразбиране командите на LibreOffice са групирани в каскадни менюта и ленти с инструменти, пълни с икони.

Динамичната лента организира иконите и останалите контроли по различен начин, заменяйки правите редици от икони с контекстно групирани команди.

В динамичната лента често използваните команди са групирани така, че да ги намирате по-бързо, вместо да търсите из подменютата и лентите с инструменти.

Динамичната лента е налице в Writer, Calc и Impress. Вече има няколко варианта за оформление на потребителския интерфейс. Две от командите в менюто Изглед управляват самата динамична лента: Оформление на лентите с инструменти и Динамична лента.

За достъп до тази команда...

Изберете Изглед - Оформление на лентите с инструменти - Динамична лента.

## Оформления на потребителския интерфейс

Подменюто „Оформление на лентите с инструменти“ определя кои елементи на интерфейса се виждат. Достъпни са следните оформления:

- По подразбиране – класически режим с две видими ленти с инструменти – стандартната и тази за форматиране. Страничната лента е частично свита и се показват само етикетите на раздели.

- Единична лента с инструменти – една лента с инструменти с най-често използваните команди. Страничната лента е свита.

- Странична лента – страничната лента е напълно отворена и се вижда само една лента с инструменти – тази за форматиране.

- Динамична лента – всички ленти с инструменти и страничната лента са скрити, а динамичната лента е показана отгоре. Подменюто Изглед - Динамична лента е активно само в този режим и позволява избиране на оформление за динамичната лента.

Когато потребителят активира допълнителни ленти с инструменти, това се записва в профила му. Така при връщане в режима „Динамична лента“ всички ленти с инструменти, зададени като видими, ще се покажат отново.

## Налични режими на динамичната лента

- С раздели – в този режим лентата е организирана на раздели, във всеки от които има набор от икони, групирани по контекст. Контекстът може да се мени в зависимост от избрания в обект в документа, например таблица или изображение.

В режима „С раздели“ лентата с менюта по подразбиране е скрита. За да я покажете, щракнете върху иконата „≡“ в горния ляв ъгъл на екрана и изберете Лента с менюта.

- Контекстни групи – лентата се разделя на четири групи. Групите „Файл“, „Клипборд“ и „Форматиране“ са фиксирани. Съдържанието на групата „Вмъкване“ се замества с команди, зависещи от избрания обект в документа, например таблица, изображение или OLE обект.

- Контекстно, обединени – показва единична центрирана лента с инструменти, чието съдържание зависи от контекста.

Размерът на иконите в динамичната лента се задава в списъка Инструменти - Настройки - LibreOffice - Изглед - Динамична лента.

Динамичната лента не може да се персонализира.

Текущата реализация (LibreOffice 6.2) на динамичната лента е обща за модулите Writer, Calc и Impress. Промяна в динамичната лента в един модул ще повлияе върху нея в другите модули.

Теми, свързани с показаната

Ленти с инструменти