Модул
Съдържание
Индекс 🔎︎

# Файлови формати, базирани на XML

По подразбиране LibreOffice зарежда и записва файлове във формата OpenDocument.

OpenDocument (ODF) е стандартизиран файлов формат, използван от много софтуерни приложения. Повече информация можете да намерите в Wikipedia: wikipedia.org/wiki/OpenDocument (на английски).

## Имена на файловите формати OpenDocument

LibreOffice използва следните файлови формати:

Формат на документ | File extension
ODF - текст | *.odt
ODF - шаблон за текст | *.ott
ODF - главен документ | *.odm
Документ на HTML | *.html
Шаблон за документ на HTML | *.oth
ODF - електронна таблица | *.ods
ODF - шаблон за електронна таблица | *.ots
ODF - рисунка | *.odg
ODF - шаблон за рисунка | *.otg
ODF - презентация | *.odp
ODF - шаблон за презентация | *.otp
ODF - формула | *.odf
ODF - база от данни | *.odb
Разширения на LibreOffice | *.oxt

Форматът HTML не е формат на OpenDocument.

ODF Chart е името на файловия формат за самостоятелни диаграми. Този формат с разширение *.odc в момента не се използва.

## Еволюция на формата OpenDocument

Форматът OpenDocument се развива с времето.

Версия на ODF | Дата на одобряване на стандарта от OASIS | Първа съвместима версия на софтуера
ODF 1.0 | 01.05.2005 г. | OpenOffice.org 1.1.5 или StarOffice 7
ODF 1.1 | 02.02.2007 г. | OpenOffice.org 2.2 или StarOffice 8 обновяване 4
ODF 1.2 | 30.09.2011 г. | OpenOffice.org 3, StarOffice 9, Oracle Open Office
ODF 1.2 (разширен) | - | OpenOffice.org 3.2 или StarOffice 9.2

В текущите версии можете да записвате документите си във формат ODF 1.2 (по подразбиране) или ODF 1.0/1.1 (за съвместимост назад). Изберете Инструменти - Настройки - Зареждане/записване - Общи и посочете желаната версия на формата ODF.

Ако желаете да обменяте документи с потребители, все още използващи OpenOffice.org 1 или StarOffice 7, запишете документа използвайки съответния филтър в списъка Тип на файл.

Ако желаете да зададете друг файлов формат като подразбиран, изберете LibreOffice - Preferences Инструменти - Настройки
- Зареждане/записване - Общи, за да видите алтернативните формати за всеки от видовете документи на LibreOffice.

## Структура на XML файловете

Документите във формат OpenDocument се записват като компресирани zip архиви, съдържащи XML файлове. За да видите тези XML файлове, можете да отворите файла във формат OpenDocument с програма за разкомпресиране на zip. В архива се съдържат следните файлове и директории:

1. Текстовото съдържание на документа се намира в content.xml.

   По подразбиране content.xml се съхранява без форматиращи елементи като отстъпи и нови редове, за да се минимизира времето за записване и отваряне на документ. Използването на отстъпи и нови редове може да се включи в прозореца Експертни настройки, като на свойството /org.openoffice.Office.Common/Save/Document PrettyPrinting се даде стойност true.

2. Файлът meta.xml съдържа метаинформацията на документа, която можете да въвеждате с Файл - Свойства.

   Ако сте записали документа с парола, meta.xml няма да бъде шифрован.

3. Файлът settings.xml съдържа допълнителна информация относно настройките за документа.

4. В styles.xml се намират приложените върху документа стилове, които се виждат в прозореца Стилове.

5. Файлът meta-inf/manifest.xml описва структурата на XML файла.

В пакетирания файлов формат може да се съдържат и други файлове и папки.

## Дефиниция на базираните на XML формати

Схемата за форматите OpenDocument се намира на уебсайта www.oasis-open.org.

Теми, свързани с показаната

Отваряне на документи

Записване на документи

Промяна на асоциациите за документи на Microsoft Office

Помощник за преобразуване на документи