Модул
Съдържание
Индекс 🔎︎

# Инструменти

Съдържа средства за проверка на правописа, галерия от обекти, които можете да добавяте към документите, и команди за конфигуриране на менютата и задаване настройките на програмата.

## Проверка на правописа

Отваря прозореца за ръчна проверка на правописа.

## Език

Отваря подменю с команди, специфични за езика.

## Брой на думи

Преброява думите и знаците със и без интервалите в текущата селекция и в целия документ. Броят се обновява, когато въвеждате или променяте селекцията.

## Номериране на глави

Определя формата на номерата и йерархията за номериране на глави в текущия документ.

## Номериране на редове

Прибавя или изтрива номерирането на редове в текущия документ и определя формата му. За да изключите абзац от номерирането на редовете, щракнете на абзаца и изберете Форматиране - Абзац, отворете Номериране и изтрийте отметката от полето Включване на този абзац в номерирането на редовете.

## Бележки под линия

Определя настройките за показване на бележки под линия и в края.

## Библиографска база от данни

Вмъкване, изтриване, редактиране и организиране на записите в базата от данни за библиография.

## Помощник за циркулярни писма

Стартира помощника за циркулярни писма, с който можете да създадете циркулярни писма или да изпратите съобщения по електронната поща до много получатели.

## Сортиране

Сортира избраните абзаци или редове от таблица по азбучен ред или като числа. Можете да определите до три ключа за сортиране, както и да комбинирате числови и текстови ключове.

## Изчисляване

Изчислява се избраната формула и резултата се копира в клипборда.

## Обновяване

Обновява елементите с динамично съдържание в текущия документ, като полета и указатели.

## Media Player

Отваря прозореца Media Player, в който можете да преглеждате файлове с видео и звук, както и да вмъквате тези файлове в текущия документ.

## Макроси

Позволява ви да записвате, организирате и редактирате макроси.

## Диспечер на разширения

Диспечерът на разширения служи за добавяне, премахване, забраняване, разрешаване и обновяване на разширения на LibreOffice.

## Настройки на филтри за XML

Отваря диалоговия прозорец Настройки на филтри за XML, в който можете да създавате, редактирате, изтривате и проверявате филтри за импортиране и експортиране на XML файлове.

## Настройки на автокорекция

Задава настройките за автоматичната замяна на текст по време на въвеждане.

## Автотекст

Създава, редактира или вмъква Автотекст. Можете да запазвате форматиран текст, текст с графики, таблици и полета като автотекст. За да вмъкнете бързо автотекст, наберете съкращението на автотекста и натиснете F3.

## Персонализиране

Служи за персонализиране на менютата, контекстните менюта, клавишните комбинации, лентите с инструменти и макросите за събития в LibreOffice.

## Настройки

Тази команда отваря диалогов прозорец за персонализирано конфигуриране на програмата.