Модул
Съдържание
Индекс 🔎︎

# Режим

Променя формата, ориентацията или запълването на избраните обекти.

Ефекти (само в LibreOffice Draw)

За да отворите лентата Режим на LibreOffice Draw, щракнете върху стрелката до иконата Ефекти в лентата Рисунка. В LibreOffice Impress изберете Изглед - Ленти с инструменти - Режим.

## Завъртане

Завърта или накланя избраните двумерни обекти около реперна точка. Плъзнете ъглов манипулатор на обекта в посоката, в която искате да го завъртите. За да наклоните обект, плъзнете някой от средните манипулатори в посоката, в която искате да накланяте.

Всеки кадър има само една реперна точка. Щракнете двукратно върху обект, за да преместите репера в центъра му. Също така можете да плъзнете реперната точка на ново място върху екрана, след което да завъртите обекта.

Ако изберете група обекти, сред които има триизмерен обект, се върти само той. Не можете да наклоните триизмерен обект – вместо това можете да го въртите около осите X и Y, като плъзгате средните манипулатори.

Завъртане

## Огледално обръщане

Обръща огледално избраните обекти спрямо линия – ос, която можете да плъзнете на произволна позиция в кадъра. За да обърнете обекта огледално, плъзнете някой от манипулаторите му през оста. За да промените ориентацията на оста, плъзнете някоя от крайните й точки на ново място.

Огледално обръщане

## В ротационно тяло

Преобразува избраните двумерни обекти в триизмерно тяло, като ги завърта около ос.

Плъзнете оста на ново място, за да промените формата на получения обект. За да промените ориентацията на оста, плъзнете някой от краищата й. Щракнете върху обекта, за да го преобразувате в триизмерно тяло.

В ротационно тяло

## Огъване в кръг (с перспектива)

Деформира избрания обект, като го обвива около въображаеми кръгове и добавя перспектива. Плъзнете някой манипулатор на избрания обект, за да го деформирате. Ако избраният обект не е многоъгълник или крива на Безие, ще бъдете подканени да го превърнете в крива, за да можете да го деформирате.

Огъване в кръг (с перспектива)

## Огъване в кръг (ортогонално)

Деформира избрания обект, като го обвива около въображаеми кръгове. Плъзнете някой манипулатор на избрания обект, за да го деформирате. Ако избраният обект не е многоъгълник или крива на Безие, ще бъдете подканени да го превърнете в крива, за да можете да го деформирате.

Огъване в кръг (ортогонално)

## Деформиране

Позволява ви да променяте формата на избрания обект, като плъзгате манипулаторите му. Ако избраният обект не е многоъгълник или крива на Безие, ще бъдете подканени да го превърнете в крива, за да можете да го деформирате.

Деформиране

## Прозрачност

Прилага преливаща прозрачност върху избрания обект. Линията на прозрачността се показва в степени на сивото, като черният манипулатор съответства на 0% прозрачност, а белият – на 100% прозрачност.

Плъзнете белия манипулатор, за да промените посоката на преливането. Плъзнете черния манипулатор, за да промените дължината на градиента. Можете също така да плзъгате и пускате цветове върху манипулаторите от лентата Цветове, за да променяте стойността им като степени на сивото.

За да видите лентата Цветове, изберете Изглед - Ленти с инструменти - Лента Цветове.

Прозрачност

## Преливане

Променя запълването с градиент на избрания обект. Тази команда е достъпна само ако сте приложили градиент върху избрания обект във Форматиране - Област. Плъзгайте манипулаторите на линията на градиента, за да промените посоката или дължината му. Освен това можете да плъзгате и пускате цветове върху манипулаторите от лентата Цветове, за да промените цвета на краищата на градиента.

За да видите лентата Цветове, изберете Изглед - Ленти с инструменти - Лента Цветове.

Преливане