Модул
Съдържание
Индекс 🔎︎

## DATEVALUE

Връща вътрешното числово представяне на дата по даден текст в кавички.

Вътрешното представяне на датите представлява число. То се определя от използваната от LibreOffice система за изчисляване на дати.

Ако низът съдържа и стойност за час, DATEVALUE връща само целочислената част на резултата от преобразуванието.

### Синтаксис

DATEVALUE("Текст")

Текст трябва да бъде валидна дата, оградена с кавички.

Ако въведете дата като част от формула, наклонените черти и тиретата, използвани като разделители, се интерпретират като аритметични операции. Затова датите, въведени по такъв начин, не се разпознават като дати и причиняват погрешни изчисления. За да предотвратите тълкуване на датите като части от формули, използвайте функцията DATE, например DATE(1954;7;20), или ограждайте датата в кавички и я изписвайте по стандарта ISO 8601, например "1954-07-20". Избягвайте зависими от локала формати като "07/20/54", защото може да се получи грешка в изчисленията, ако документът бъде зареден при различни настройки за локал.

Еднозначно преобразуване е възможно за дати и часове по стандарта ISO 8601 в разширените им формати с разделители. Ако възникне грешка #VALUE!, изчистете полето Генериране на грешка #VALUE! в LibreOffice - Preferences Инструменти - Настройки
- LibreOffice Calc - Формула, бутон Подробности... под „Подробни настройки за изчисляване“, списъчно поле Преобразуване от текст в число.

### Пример

=DATEVALUE("1954-07-20") връща 19925.