Модул
Съдържание
Индекс 🔎︎

# Експортиране на HTML – страница 3

Задава типа на графиката и желаната разделителна способност на екрана.

За достъп до тази команда...

LibreOffice Draw или LibreOffice Impress - меню Файл - Експортиране, изберете тип файлове HTML, страница 3 на помощника.

## Запазване на изображенията като

Определя формата на изображенията. Можете да укажете и коефициента на компресиране.

### PNG – Portable Network Graphics format

Файловете се експортират във формат PNG. PNG файловете са компресирани без загуба на данни и могат да съдържат повече от 256 цвята.

### GIF – Graphics Interchange Format

Файловете се експортират във формат GIF. GIF файловете са компресирани без загуба на данни и могат да съдържат най-много 256 цвята.

### JPG – Compressed file format

Файловете се експортират във формат JPEG. JPEG файловете са компресирани със зададена от вас степен на компресия и могат да съдържат повече от 256 цвята.

### Качество

Задава степента на компресиране за графиките във формат JPEG. Стойност 100% означава максимално качество и сравнително големи файлове. Стойност 25% означава малки файлове с по-лошо качество на образа.

## Разделителна способност на монитора

Определя желаната разделителна способност на екрана. В зависимост от избраната разделителна способност е възможно изображението да се показва смалено. Можете да зададете смаляване до 80% от оригиналния размер.

### Ниска (640x480 пиксела)

Изберете ниската разделителна способност, за да получите малки файлове дори за презентации с много кадри.

### Средна (800x600 пиксела)

Изберете средната разделителна способност за презентации със среден размер.

### Висока (1024x768 пиксела)

Изберете висока разделителна способност за висококачествено изобразяване на кадрите.

## Експортиране

### Експортиране на звуците при смяна на кадър

Указва, че звуковите файлове, зададени като ефекти при преход между кадрите, подлежат на експортиране.