Модул
Съдържание
Индекс 🔎︎

# Числа / Формат

Задайте настройките за форматиране на избраната клетка или клетки.

За достъп до тази команда...

Изберете раздела Форматиране - Клетки - Числа.

Изберете Изглед - Стилове - отворете контекстното меню и изберете раздела Промяна/Нов - Числа.

Отворете контекстното меню на заглавие на ред от таблица в база от данни - изберете раздела Формат на колоната - Формат.

Изберете раздела Форматиране - Ос - Ос Y - Числа (документи - диаграми).

Също и диалогов прозорец Числов формат за таблици и полета в текстови документи: изберете Форматиране - Числов формат или изберете раздела Вмъкване - Полета - Още полета - Променливи и изберете Допълнителни формати в списъка Формат.

## Категория

Изберете категория от списъка, после изберете форматиращ стил в полето Формат.

Подразбираният формат за валути в клетка се определя от регионалните настройки на операционната система.

## Формат

Изберете как желаете да се показва съдържанието на избраната клетка или клетки. Кодът за избраната възможност се изписва в полето Код на формат.

### Падащи списъци за категория Валута

Изберете валута и превъртете до началото на списъка Формат, за да видите настройките за форматиране на валута.

Кодовете на формати за валути са във вида [$xxx-nnn], където xxx е символът на валутата, а nnn е кодът на държава. Специалните банкови символи като EUR (за евро) не изискват код на държава. Форматът на валутата не зависи от езика, избран в полето Език.

## Език

Задава настройката за език на избраните клетки полета
. Ако за език е посочено По подразбиране, LibreOffice автоматично прилага числовите формати, свързани с подразбирания език на системата. Изберете конкретен език, за да фиксирате настройките за избраните клетки полета
.

Настройката за език осигурява запазването форматите на дати и парични стойности, както и десетичния разделител и разделителя на хилядите, дори при отваряне в операционна система с различна настройка за език.

## Изходен формат

Ще бъде използван същият формат като в клетките, съдържащи данните за диаграмата.

## Настройки

Задайте настройките за избрания формат.

### Десетични позиции

Въведете желания брой на видимите дробни позиции.

### Разреди на знаменателя

При дробен формат въведете с колко разреда искате да се показва знаменателят.

### Водещи нули

Въведете максималния брой нули, които да се показват пред десетичния разделител.

### Червени отрицателни числа

Променя цвета на шрифта за отрицателните числа на червен.

### Разделител на хилядите

Вмъква разделител между хилядите. Видът на разделителя зависи от езиковите настройки.

### Инженерен запис

При експоненциалния формат инженерният запис осигурява експонентата да е кратна на 3.

## Код на формат

Показва кода на избрания формат за числа. Можете да въведете и формат по избор. Следните настройки са достъпни само за дефинирани от потребителя формати.

### Добавяне

Добавя въведения от вас код на формат към категорията с потребителски формати.

### Изтриване

Изтрива избрания формат. Промените влизат в сила след като рестартирате LibreOffice.

### Редакция на коментар

Добавя коментар към избрания числов формат.

### Ред за име

Въведете коментар за избрания числов формат, след което щракнете извън това поле.

## Поле за мостра

Показва мостра на текущия избор.

Теми, свързани с показаната

Кодове на числови формати: кодове на формати по избор, дефинирани от потребителя.