Модул
Съдържание
Индекс 🔎︎

# Отваряне

Отваря или импортира локален или отдалечен файл.

За достъп до тази команда...

Изберете Файл - Отваряне.

Command Ctrl
+O

В лентата Стандартни щракнете върху

Отваряне на файл

Следващите раздели описват диалоговия прозорец Отваряне на LibreOffice. За да активирате диалоговите прозорци Отваряне и Записване на LibreOffice, изберете LibreOffice - Preferences Инструменти - Настройки
- LibreOffice - Общи, след което отметнете Диалогови прозорци на LibreOffice в областта Диалогови прозорци за отваряне/записване.

Ако документът, който желаете да отворите, съдържа стилове, са в сила специални правила.

## Свързване със сървър

Отваря диалогов прозорец, в който можете да настроите връзка с различни видове сървъри, включително WebDAV, FTP, SSH, Windows Share и CMIS.

## Едно ниво нагоре

Преминаване с едно ниво нагоре в йерархията на папките. Щракнете и задръжте, за да видите папките от по-високо ниво.

Едно ниво нагоре

## Създаване на нова папка

Създава нова папка.

Създаване на нова папка

## Област за места

Показва предпочитаните места, например преки пътища към локални или отдалечени местоположения.

## Област за визуализация

Показва файловете и папките в текущата папка. За да отворите файл, изберете го и щракнете върху Отваряне.

За да отворите няколко документа наведнъж, всеки в отделен прозорец, задръжте Command Ctrl
, докато щраквате върху файловете, след което щракнете върху Отваряне.

- За да сортирате файловете, щракнете върху заглавие на колона. Щракнете повторно, за да обърнете реда на сортирането.

- За да изтриете файл, щракнете върху него с десния бутон и изберете Изтриване.

- За да преименувате файл, щракнете върху него с десния бутон и изберете Преименуване.

## Име на файл

Въведете име или път на файла. Можете да въведете и URL адрес, който започва с име на протокол ftp, http или https.

Ако желаете, можете да ползвате заместващи знаци в полето Име на файл, за да филтрирате показания списък с файлове.

Например, за да видите всички текстови файлове в папката, въведете заместващия знак звездичка заедно с разширението за текстов файл (*.txt), след което натиснете Отваряне. Използвайте въпросителна (?), за да представите произволен знак, например ??3*.txt означава да се покажат само текстовите файлове, в чийто имена третият знак е „3“.

1. LibreOffice предлага функция автозавършване, която се активира в някои текстови и списъчни полета. Например, въведете c:\a~/a
   в поле за URL и автозавършването ще покаже първия файл или папка в устройството C:в личната ви папка
   , чието име започва с буквата „a“.

2. С клавиша Стрелка надолу можете да превъртате списъка, за да видите още файлове и директории. Клавишът Стрелка надясно предизвиква показване на съществуваща поддиректория в полето за URL. Ако натиснете клавиша Enter, след като сте въвели част от URL адреса, ще предизвикате бързо автозавършване. След като намерите желания документ или директория, натиснете Enter.

## Версия

Ако има няколко версии на избрания файл, изберете тази, която желаете да отворите. Записването и организирането на множество версии на документ става с командата Файл - Версии. Версиите на документ се отварят в режим само за четене.

## Тип файл

Изберете типа на файла, който желаете да отворите, или Всички файлове (*), за да видите списък на всички файлове в папката.

## Отваряне

Отваря избрания документ или документи.

## Вмъкване

Ако сте отворили диалоговия прозорец, избирайки Вмъкване - Документ, бутонът Отваряне е надписан като Вмъкване. Вмъква избрания файл в текущия документ в позицията на курсора.

## Само за четене

Отваря файла в режим само за четене.

## Изпълнение

Възпроизвежда избрания звуков файл. Щракнете отново, за да прекратите възпроизвеждането на звуковия файл.

### Отваряне на документи с шаблони

LibreOffice разпознава шаблони, разположени в следните папки:

- В папката със споделени шаблони,

- - папката за шаблони на потребителя, - домашната директория, - папката Documents and Settings

- всички папки с шаблони, както са зададени в LibreOffice - Свойства Инструменти - Настройки
  - LibreOffice - Пътища.

Когато запишете шаблон с Файл - Шаблони - Записване като шаблон, той ще бъде съхранен в папката ви за потребителски шаблони. Когато отворите документ, базиран на такъв шаблон, документът ще бъде проверен за промяна на шаблона, както е описано по-долу. Шаблонът е свързан с документа и може да се нарече „устойчив шаблон“.

Ако използвате Файл - Записване като и изберете филтър за шаблони, за да запазите шаблона в друга папка извън списъка, базираните на този шаблон документи няма да се проверяват.

Когато отваряте документ, създаден от „устойчив шаблон“ (в смисъла на горното определение), LibreOffice проверява дали шаблонът е бил модифициран след последното отваряне на документа. Ако шаблонът е променен, се показва диалогов прозорец, в който можете да изберете кои стилове да бъдат приложени върху документа.

За да приложите новите стилове от шаблона върху документа, щракнете върху Обновяване на стиловете.

За да запазите стиловете, използвани в документа в този момент, щракнете върху Запазване на старите стилове.

Ако документът е бил създаден с помощта на шаблон, който не може да бъде намерен, се показва диалогов прозорец с въпрос как да се процедира при следващото отваряне на документа.

За да прекъснете връзката между документа и липсващия шаблон, щракнете върху Не, в противен случай LibreOffice ще търси шаблона и следващия път, когато отворите документа.

Теми, свързани с показаната

Отваряне на документи

Филтри за импортиране и експортиране