Модул
Съдържание
Индекс 🔎︎

# Знаци за операции в LibreOffice Calc

В LibreOffice Calc можете да използвате следните знаци за операции:

## Аритметични операции

Тези операции връщат числови резултати.

Операция | Име | ### Пример
+ (плюс) | Събиране | 1+1
- (минус) | Изваждане | 2-1
- (минус) | Обръщане на знака | -5
* (звездичка) | Умножение | 2*2
/ (наклонена черта) | Деление | 9/3
% (процент) | Процент | 15%
^ (карета) | Степенуване | 3^2

## Операции за сравнение

Тези операции връщат логическа стойност истина или лъжа.

Операция | Име | ### Пример
= (знак за равненство) | Равно | A1=B1
> (по-голямо) | По-голямо | A1>B1
< (по-малко) | По-малко | A1<B1
>= (по-голямо или равно) | По-голямо или равно | A1>=B1
<= (по-малко или равно) | По-малко или равно | A1<=B1
<> (различно) | Различно | A1<>B1

## Операции за текст

Операцията слепва отделни текстове в един текст.

Операция | Име | ### Пример
& (амперсанд) | Операция за слепване на текстове | "не" & "деля" връща "неделя".

## Операции с обръщения

Тези операции връщат област от нула, една или повече клетки.

Операцията „област“ има най-висок приоритет, след нея е сечението и накрая – обединението.

Операция | Име | ### Пример
: (двоеточие) | Област | A1:C108
! (удивителна) | Сечение | SUM(A1:B6!B5:C12) Изчислява сумата на всички клетки в сечението. В този пример резултатът е сумата на клетките B5 и B6.
~ (тилда) | Конкатенация (обединение) | Приема две обръщения и връща списък от обръщения, който представлява конкатенация от лявото обръщение, последвано от дясното. Дублираните елементи се цитират два пъти. Вижте бележката под таблицата.

Обединяването на обръщения с помощта на знака тилда е въведено наскоро. Когато отворите документ, в който е използвана операцията тилда, в по-стара версия на софтуера, съответните формули ще връщат грешка. Тази операция не се позволява в израз за масив.