Модул
Съдържание
Индекс 🔎︎

# Вмъкване

Менюто съдържа команди за вмъкване на нови елементи в документа, например графики, обекти, специални знаци и други файлове.

## Дублиране на кадър

Вмъква копие на текущия кадър след него.

## Разширяване на кадъра

Създава нов кадър за всяка подточка от най-горно ниво (следващото ниво след заглавията на кадри) в избрания кадър. Текстът от плана става заглавие на новия кадър. Подточките под най-горното ниво преминават с едно ниво нагоре в новия кадър.

## Обобщаващ кадър

Създава нов кадър със списък с подточки, образувани от заглавията на кадрите след избрания кадър. Обобщаващият кадър се вмъква след последния кадър.

## Номер на страница

Вмъква номер на кадър или номер на страница.

## Дата и час

Добавя датата и часа като поле.

## Полета

Изброява общите полета, които можете да вмъкнете в кадъра.

## Коментар

Вмъква коментар около избрания текст или в текущата позиция на курсора.

## Специален знак

Позволява на потребителя да вмъква знаци измежду наличните в инсталираните шрифтове.

## Форматиращ знак

Отваря подменю за вмъкване на специални форматиращи знаци като непрекъсваем интервал, меко тире и незадължително пренасяне.

## Хипервръзка

Отваря диалог, в който можете да създавате и редактирате хипервръзки.

## Анимирано изображение

Създава анимация по избор за текущия кадър. Можете да създавате анимация само на базата на съществуващи обекти.

## Таблица

Вмъква нова таблица в текущия кадър или страница.

## Мултимедия

Подменюто предоставя източници, от които могат да бъдат вмъквани изображения, звуци и видеоклипове.

## Звук или видео

Вмъква видео или звуков файл в документа.

## Обект

Вгражда обект в документа, например формула, триизмерен модел, диаграма или OLE обект.

## Диаграма

Вмъква диаграма.

## Плаваща рамка

Вмъква плаваща рамка в текущия документ. Плаващите рамки се използват в документи на HTML за показване съдържанието на друг файл.

## Файл

Вмъква файл в активния кадър. Можете да вмъквате файлове на LibreOffice Draw или Impress, както и текст от документ на HTML или текстов файл.

## Горен и долен колонтитул

Служи за добавяне или променяне на текста в запазените места в горния и долния край на обикновените кадри и кадрите образци.