Модул
Съдържание
Индекс 🔎︎

# Смяна на фона на страница

В LibreOffice фоновете на страниците в документ се задават чрез стиловете за страници. Например, за да замените фона на една или повече страници в документа с воден знак, трябва да създадете стил за страници, включващ водния знак като фон, след което да приложите този стил върху страниците.

## За да смените фона на страницата

1. Изберете Изглед - Стилове.

2. Щракнете върху иконата Стилове за страници.

3. Щракнете върху елемент от списъка със стиловете за страници и изберете Нов.

4. В раздела Организатор въведете име за стила на страницата в полето Име.

5. В полето Стил изберете стила за страници, който желаете да приложите върху ръчно започнатата нова страница.

- За да приложите новия стил само върху една страница, изберете „По подразбиране“.

- За да приложите новия стил върху всички следващи страници, изберете неговото име.

6. Изберете раздела Фон.

7. В списъчното поле отгоре изберете дали желаете равномерен цвят или графика. След това изберете желаните настройки в раздела.

8. Натиснете бутона OK.

## За да смените фона на всички страници в документ

Преди да започнете, уверете се, че сте създали стил за страници, който включва фон. За подробности вижте "За да промените фона на страницата".

1. Изберете Изглед - Стилове.

2. Щракнете върху иконата Стилове за страници.

3. Щракнете двукратно върху стила за страници с фона, който желаете да приложите.

## За да използвате различни фонове на страници в един документ

Преди да започнете, уверете се, че сте създали стил за страници, който включва фон. За подробности вижте "За да промените фона на страницата".

1. Щракнете пред първия знак от абзаца, в който желаете да промените фона на страницата.

2. Изберете Вмъкване - Ръчен разделител.

3. Изберете Нова страница.

4. В полето Стил изберете стил за страници, който включва желания фон.

- За да промените фона само за текущата страница, изберете стил за страници, в който настройката Следващ стил има стойност „По подразбиране“.

- За да промените фона на текущата и следващите страници, изберете стил за страници, в който за настройката Следващ стил е зададено името на същия стил.

  Ако желаете да промените фона на страница по-нататък в документа, повторете стъпките от 1 до 3.

5. Натиснете бутона OK.

## Воден знак на страницата

Вмъква текст като воден знак във фона на текущия стил за страници.

Теми, свързани с показаната

Горни и долни колонтитули

Създаване на стил за страници, базиран на текущата страница

Вмъкване на име и номер на глава в колонтитул

Форматиране на колонтитули