Модул
Съдържание
Индекс 🔎︎

# Събития

Задайте макросите за събитията, свързани с избраната контрола или диалогов прозорец. Достъпните събития зависят от вида на контролата.

## При фокусиране

Това събитие възниква, когато контролата получи фокуса.

## При загуба на фокуса

Това събитие възниква, когато контролата загуби фокуса.

## При натиснат клавиш

Това събитие възниква, ако потребителят натисне клавиш, докато фокусът е върху контролата.

## При отпуснат клавиш

Това събитие възниква, ако потребителят отпусне клавиш, докато фокусът е върху контролата.

## Променен

Това събитие възниква, когато контролата загуби фокуса и съдържанието ѝ е променено след загубата на фокуса.

## При промяна в текста

Това събитие възниква, ако въведете или промените текст във входно поле.

## При промяна в състоянието на обекта

Това събитие възниква, ако състоянието на поле бъде променено, например от отметнато на празно.

## Когато мишката е вътре

Това събитие възниква, когато показалецът на мишката навлезе в контролата.

## При местене на мишката с натиснат клавиш

Това събитие възниква, ако мишката бъде плъзната с натиснат клавиш.

## При преместване на мишката

Това събитие възниква, когато показалецът на мишката се премести през контролата.

## При натиснат бутон на мишката

Това събитие възниква при натискане бутона на мишката, докато показалецът ѝ е върху контролата.

## При отпуснат бутон на мишката

Това събитие възниква при отпускане бутона на мишката, докато показалецът ѝ е върху контролата.

## Когато мишката е отвън

Това събитие възниква, когато показалецът на мишката напусне контролата.

## При нагласяване

Това събитие възниква, когато плъзгач бъде преместен.