Модул
Съдържание
Индекс 🔎︎

# Лента на състоянието в документи на LibreOffice Basic

Лентата Състояние показва информация за текущия документ на LibreOffice Basic.

## Информация за документа

Показва информация за активния документ на LibreOffice Basic. Изписват се имената на документа, библиотеката и модула, разделени с точки.

## Промяна в документа

Ако в документа има промени, които още не са били записани, в реда на състоянието се показва „*“. Това важи и за нови, още незаписани документи.

## Позиция в документа

Показва текущата позиция на курсора в документа на LibreOffice Basic. Първо е номерът на реда, а след него – номерът на колоната.

## Режим на вмъкване

Показва текущия режим на вмъкване. Можете да превключвате между ВМК = вмъкване и ЗАМ = замяна. Това поле е активно само ако курсорът е във входния ред на лентата за формули или в клетка.