Модул
Съдържание
Индекс 🔎︎

# Промяна на номерацията в номериран списък

Можете да премахнете номерацията от абзац в номериран списък или да промените номера, с който започва списъкът.

Ако желаете номерирани заглавия, използвайте командата Инструменти - Номерация на глави, за да зададете номериране за стила на абзаца. Не използвайте бутона „Номериране“ от лентата с инструменти „Форматиране“.

## За да премахнете номера от абзац в номериран списък

1. Щракнете пред първия знак на абзаца, от който желаете да премахнете номерацията.

2. Направете едно от следните неща:

- За да премахнете номера, запазвайки отстъпа на абзаца, натиснете клавиша Backspace.

- За да премахнете номера и отстъпа на абзаца, щракнете върху иконата Номера - вкл./изкл. в лентата Форматиране. Ако запишете документа във формат HTML, ще бъде създаден отделен номериран списък за номерираните абзаци след текущия.

## За да промените началния номер на номериран списък

1. Щракнете на произволно място в номерирания списък.

2. Изберете Форматиране - Водачи и номерация и отворете раздела Настройки.

3. Въведете желания начален номер за списъка в полето Начало.

4. Натиснете бутона OK.

Теми, свързани с показаната

Номериране и стилове за номериране

Добавяне на водещи знаци

Добавяне на номерация

Изключване на водачите и номерата за отделни абзаци

Работа с надписи

Задаване на диапазони за номериране

Уикистраница относно номерирането на абзаци чрез стилове (на английски)