Модул
Съдържание
Индекс 🔎︎

# Дефиниране на елементи от указател или таблица на съдържанието

## За да дефинирате елементи от указател

1. Щракнете върху дума или изберете в документа думите, които желаете да включите като елемент от указателя.

2. Изберете Вмъкване - Съдържание и указател - Елемент от указател и направете някое от следните неща:

- За да промените текста, който се вижда в указателя, въведете желания текст в полето Запис. Въведеният тук текст не замества избрания текст в документа.

- За да добавите означение за указателя към подобните думи в документа, изберете Прилагане върху всички подобни текстове.

- За да добавите записи в указател по избор, щракнете върху иконата Нов потребителски указател, въведете името на указателя и натиснете OK.

## За да дефинирате елементи от таблица на съдържанието

Най-добрият начин да генерирате таблица на съдържанието е да приложите готовите абзацни стилове за заглавия като "Заглавие 1" върху абзаците, които желаете да включите в таблицата на съдържанието.

### За да използвате абзацен стил по избор за включване в таблицата на съдържанието

1. Изберете Инструменти - Номерация на глави и отворете раздела Номерация.

2. Изберете абзацния стил, който желаете да включите в таблицата на съдържанието, в полето Стил на абзаца.

3. В списъка Ниво щракнете върху нивото от йерархията, върху което желаете да приложите абзацния стил.

4. Натиснете бутона OK. Сега можете да приложите стила върху заглавията в документа, като по този начин ги включите в таблицата на съдържанието.

Теми, свързани с показаната

Създаване на таблица на съдържанието

Обновяване, редактиране и изтриване на указатели и таблици на съдържанието

Форматиране на указател или таблица на съдържанието

Редактиране или изтриване на елементи от указателите

Създаване на азбучни указатели

Потребителски указатели

Създаване на библиография

Указатели, обхващащи няколко документа