Модул
Съдържание
Индекс 🔎︎

# Търсене и замяна

Търси или заменя текстове или формати в текущия документ.

За достъп до тази команда...

Изберете Редактиране - Търсене и замяна.

Command Ctrl
+H

В лентата Стандартни щракнете върху

Търсене и замяна

## Търсене

Въведете текста, който желаете да намерите, или изберете предишен търсен текст от списъка.

Настройките за търсене са изброени под полето Търсене и в областта Други настройки на диалоговия прозорец.

## Зачитане на регистъра

Прави се разлика между главни и малки букви.

## Цели клетки Само цели думи

Търсят се само цели думи или клетки, идентични на търсения текст.

## Всички листове

Търсенето се извършва във всички листове от текущия файл.

## Замяна

Въведете заместващия текст или изберете заместващ текст или стил от списъка.

Настройките за замяна са изброени под полето Търсене и в областта Други настройки на диалоговия прозорец.

## Търсене на всички

Намират се и се избират всички срещания на търсения текст или формат в документа (само в документи на Writer и Calc).

## Предишно срещане

Намира и избира предишното срещане на търсения текст или формат в документа.

## Следващо срещане

Намира и избира следващото срещане на търсения текст или формат в документа.

## Замяна

Заменя избраното копие на намерения текст или формат, след което търси следващо срещане.

## Замяна на всички

Замества всички срещания на текста или формата, който желаете да замените. Повтаряйте командата, докато бъдат извършени всички замествания в кадъра.

## Други настройки

Показва повече или по-малко настройки на търсенето. Натиснете повторно този бутон, за да скриете разширените настройки.

## Само в избраното

Претърсва само избрания текст или клетки.

## Замяна назад

Търсенето започва в текущата позиция на курсора и продължава назад към началото на файла.

## Регулярни изрази

Позволява ви да използвате регулярни изрази при търсенето.

Списък на регулярните изрази

## Абзацни стилове / Включително стиловете Стилове за клетки

Търси се текст, форматиран със зададен от вас стил. Отметнете това поле, после изберете стил от списъка Търсене. За да посочите заместващ стил, изберете стил от списъка Замяна.

След като зададете атрибутите, които искате да намерите, полето Абзацни стилове в областта Други настройки на диалоговия прозорец Търсене и замяна в LibreOffice Writer се замества с Включително стиловете.

Ако желаете да търсите текст, в който атрибутите са зададени както чрез пряко форматиране, така и чрез стилове, отметнете полето Включително стиловете.

## Търсене по подобие

Служи за търсене на текстове, подобни на указания в полето Търсене. Отметнете това поле, после щракнете върху бутона Подобие по, за да зададете настройките за подобие.

## Зачитане ширината на знаците (само ако са разрешени азиатските езици)

Прави се разлика между формите на знаци с половин и с цяла ширина.

## Подобно звучене (японски) (само ако са разрешени азиатските езици)

Позволява ви да зададете настройките за търсене на подобни означения в японски текст. Отметнете това поле, после щракнете върху бутона Звуци, за да уточните настройките за търсене.

Търсене при японски

## Коментари

В Writer можете да включите в търсенето си текстовете на коментарите.

## Атрибути

Изберете текстовите атрибути, които желаете да намерите. Например, ако търсите атрибут Шрифт, ще бъдат намерени всички срещания на текст с шрифт, различен от подразбирания. Това са откъсите с директно зададен атрибут за шрифт, както и тези, в които атрибутът за шрифт е променен чрез стил.

Търсене на атрибути

## Формат

Указва търсене на определени свойства на формата на текста, например вид и ефекти на шрифта и настройки за изливане на текст.

## Без формат

Щракнете в полето Търсене или Замяна, после натиснете този бутон, за да премахнете критериите за търсене по формат.

Критериите за търсене на форматиращи атрибути се показват под полето Търсене или Замяна.

## Посока

Определя реда на претърсване на клетките.

### Редове

Търсенето се извършва от ляво надясно през редовете.

### Колони

Търсенето се извършва от горе надолу през колоните.

## Търсене в

### Формули

Зададените от вас знаци се търсят във формули и фиксирани (не изчислявани) стойности. Например, можете да търсите формули, съдържащи „SUM“.

### Стойности

Зададените от вас знаци се търсят в стойности и резултати от формули.

### Бележки

Зададените от вас знаци се търсят в коментарите, прикрепени към клетките.

## Затваряне

Затваря диалоговия прозорец и запазва всички промени.

След като затворите диалоговия прозорец Търсене и замяна, можете да продължите да търсите с последните въведени критерии, като натиснете Shift+Command Ctrl
+F.

Теми, свързани с показаната

Използване на заместващи знаци при търсене на текст

Списък на регулярните изрази

Търсене и замяна в Writer