Модул
Съдържание
Индекс 🔎︎

# Навигатор

Отваря навигатора, чрез който можете бързо да преминете към друг кадър или друг отворен файл.

Можете да закачите навигатора към границите на работната площ.

За достъп до тази команда...

Изберете Изглед - Навигатор.

В лентата Стандартни щракнете върху

Навигатор - вкл./изкл.

За да отворите навигатора, когато редактирате презентация, натиснете Ctrl+Shift+F5.

## Показалец

Превръща показалеца на мишката в писалка, с която можете да пишете върху кадрите по време на прожекция. Не можете да променяте цвета на писалката.

Показалец

## Първи кадър

Преминава към първия кадър в прожекцията.

Първа страница

## Предишен кадър

Преминава към предишния кадър в прожекцията.

Предишен кадър

## Следващ кадър

Преминава към следващия кадър в прожекцията.

Следващ кадър

## Последен кадър

Преминава към последния кадър в прожекцията.

Последен кадър

## Режим при плъзгане

Управлява плъзгането и пускането на кадри и наименувани обекти в активния кадър. Можете да вмъквате кадри и наименувани обекти само от записан файл. Наименуваните обекти могат да се вмъкват само като копия.

Вмъкване като хипервръзка

Вмъкване като връзка

Вмъкване като копие

### Вмъкване като хипервръзка

Вмъква кадри като хипервръзка (URL) в активния кадър.

### Вмъкване като връзка

Вмъква кадри като връзка в активния кадър.

### Вмъкване като копие

Вмъква копие на кадър или наименуван обект в активния кадър.

## Показване на фигури

В подменюто можете да изберете дали да се показва списък с всички фигури или само с наименуваните фигури. Можете да размествате фигурите в списъка с плъзгане и пускане. Когато фокусирате кадър и натиснете клавиша Tab, ще бъде избрана следващата фигура в определения ред.

## Съществуващи кадри

Показва наличните кадри. Щракнете двукратно върху кадър, за да го направите активен.

## Отваряне на документи

Показва наличните файлове на LibreOffice. Изберете файл, за да се покаже съдържанието, което можете да вмъкнете.