Модул
Съдържание
Индекс 🔎︎

# Ефекти за шрифт

Задайте желаните ефекти за използвания шрифт.

За достъп до тази команда...

Изберете раздела Форматиране - Знак - Ефекти за шрифт.

Изберете Изглед - Стилове - отворете контекстното меню на елемент и изберете раздела Промяна/Нов - Ефекти за шрифт.

Меню Форматиране - Страница - Горен колонтитул/Долен колонтитул - бутон Редактиране (електронни таблици).

Промените се прилагат върху текущата селекция, върху цялата дума, съдържаща курсора или върху новия текст, който въвеждате.

## Цвят на шрифта

Задава цвета на избрания текст. Ако изберете Автоматично, цветът на текста ще бъде черен върху светли фонове и бял – върху тъмни.

- За да смените цвета на даден текст, изберете текста и щракнете върху иконата Цвят на шрифта. За да приложите друг цвят, щракнете върху стрелката до иконата Цвят на шрифта, след което изберете желания цвят.

- Ако щракнете върху иконата Цвят на шрифта преди да сте избрали текст, се показва курсорът за оцветяване. За да смените цвета на текст, изберете го с този курсор. За да смените цвета на единична дума, щракнете двукратно в нея. За да приложите друг цвят, щракнете върху стрелката до иконата Цвят на шрифта и изберете желания цвят.

- За да отмените последната промяна, щракнете с десния бутон.

- За да прекратите режима на оцветяване, щракнете веднъж или натиснете клавиша Esc.

Цветът на текста се игнорира при печатане, ако е отметнато полето Печат в черно в LibreOffice Writer - Печат в диалоговия прозорец Настройки.

Цветът на текста се игнорира на екрана, ако е отметнато полето Автоматичен цвят на шрифта за екранна визуализация в LibreOffice - Свойства Инструменти - Настройки
- LibreOffice - Достъпност.

## Ефекти

Задайте ефектите за шрифт, които искате да приложите.

### Ефекти

Достъпни са следните ефекти за главни букви:

- Няма – не се прилага ефект.

- Главни букви – превръща избраните малки букви в главни.

- Малки букви – превръща избраните главни букви в малки.

- Заглавие – превръща първата буква от всяка избрана дума в главна.

- Малки главни букви – превръща избраните малки букви в главни и ги смалява.

## Релеф

Изберете ефект за релеф, който да бъде приложен върху избрания текст. Изпъкналият релеф кара знаците да изглеждат сякаш са надигнати над страницата. Вдълбаният релеф ги кара да изглеждат като пресовани навътре в страницата.

### Очертан

Показва очертанието на избраните знаци. Този ефект не работи с всеки шрифт.

### Сянка

Добавя хвърлена сянка надолу и надясно от избраните знаци.

### Мигане

Кара избраните знаци да мигат. Не можете да променяте честотата на мигане.

### Скрит

Скрива избраните знаци. За да видите скрития текст, уверете се, че е отметнато Форматиращи знаци в менюто Изглед. Освен това можете да изберете LibreOffice - Preferences Инструменти - Настройки
- LibreOffice Writer - Помощ при форматиране и да отметнете Скрит текст.

## Надчертаване

Изберете желания вид надчертаване. За да надчертаете само думите, отметнете полето Дума по дума.

## Цвят за надчертаване

Изберете цвета на надчертаването.

## Зачертан

Изберете стил на зачертаване за избрания текст.

Ако запишете документа във формат на Microsoft Word, всички видове зачертаване се преобразуват в единично.

## Подчертаване

Изберете желания вид подчертаване. За да подчертаете само думите, отметнете полето Дума по дума.

Ако подчертаете текст в горен индекс, подчертаването се издига до нивото на горния индекс. Ако горният индекс е в дума или обикновен текст, подчертаването не се издига.

Икона в лентата Форматиране:

Подчертан

## Цвят за подчертаване

Изберете цвета на подчертаването.

## Дума по дума

Прилага избрания ефект само върху думите и пропуска интервалите.

## Поддръжка за азиатски езици

Тези команди са достъпни само ако е разрешена поддръжката за азиатски езици в LibreOffice - Preferences Инструменти - Настройки
- Езикови настройки - Езици.

## Диакритични знаци

Изберете знак, който да се показва над или под избрания текст по цялото му протежение.

## Позиция

Изберете къде да се показват диакритичните знаци.

## Поле за мостра

Показва мостра на текущия избор.

Теми, свързани с показаната

Копиране на атрибути с инструмента Копиране на форматирането

Копиране на атрибути с инструмента Копиране на форматирането

Смяна на цвета на текста