Модул
Съдържание
Индекс 🔎︎

# Въвеждане на формули

Можете да въвеждате формули по няколко начина – чрез иконите, чрез набиране с клавиатурата или смесено.

1. Щракнете на клетката в която искате да въведете формула.

2. Натиснете бутона Функция от лентата за формули.

   Ще видите знака за равно в началото на входния ред и можете да започнете въвеждането на формулата.

3. След въвеждане на необходимите стойности, натиснете клавиша Enter или натиснете бутона Приемане за да вмъкнете резултата в активната клетка. Ако искате да изтриете въвеното от Вас във входния ред, натиснете клавиш Escape или натиснете бутона Отказ.

Можете също да въведете стойностите и формулите директно в клетката, дори и да не виждате курсор за въвеждане. Формулите трябва винаги да започват със знак равно(=).

Освен това можете да започнете формула, като натиснете клавишите + или - в цифровия блок на клавиатурата. Режимът NumLock трябва да е включен. Например, натиснете последователно следните клавиши:

+ 5 0 - 8 Enter

Ще видите в клетката резултата 42. Клетката съдържа формулата =+50-8.

Ако редактирате формула с обръщения, обръщенията и свързаните с тях клетки се показват с един и същ цвят. Можете да плъзнете границата на адресираната област с мишката и обръщенията, показани във входния ред, също ще се променят. Отбелязване на обръщенията с цвят може да бъде изключено от LibreOffice - Свойства Инструменти - Настройки
- LibreOffice Calc - Изглед.

Ако искате да видите изчислението на отделна част от формула, изберете съответната част и натиснете F9. Например, във формулата =SUM(A1:B12)*SUM(C1:D12) изберете частта SUM(C1:D12) и натиснете F9 за да видите сумата за тази област.

Ако се допусне грешка при създаване на формулата се появява съобщение за грешка в активната клетка.

Теми, свързани с показаната

Изчисляване с формули

Лента за формули

Въвеждане на стойности

Едновременна работа с няколко листа

Придвижване между листовете