Модул
Съдържание
Индекс 🔎︎

# Лента Проектиране на формуляр

Лентата за проектиране на формуляр се появява, когато изберете обект от формуляр в режим Проектиране.

## Избор

Тази икона превключва показалеца на мишката към режим на избиране или изключва този режим. Той служи за избиране на контроли в текущия формуляр.

## Режим "Проектиране" - вкл./изкл.

Включва и изключва режима „Проектиране“. Тази функция служи за бързо превключване между режима „Проектиране“ и потребителския режим. Включете, за да редактирате контролите, и изключете, за да ги ползвате.

Режим „Проектиране“ - вкл./изкл.

## Свойства на контролите

Отваря диалогов прозорец за редактиране свойствата на избрана контрола.

Контрола

## Свойства на формуляр

В този диалогов прозорец можете да задавате – освен другите неща – източника на данни и събитията за целия формуляр.

Формуляр

## Навигатор на данни

Задава структурата на данните за текущия документ във формат XForms.

## Навигатор за формуляри

Отваря навигатора за формуляри. В прозореца Навигатор за формуляри се показват всички формуляри и подформуляри на текущия документ и съответните им контроли.

Навигатор за формуляри

## Добавяне на поле

Отваря прозорец, в който можете да изберете поле в база от данни за добавяне към формуляра или справката.

Добавяне на поле

## Ред на обхождане

В диалоговия прозорец Ред на обхождане можете да промените реда, в който полетата на контроли получават фокуса, когато потребителят натисне клавиша Tab.

Ред на активиране

## Отваряне в режим "Проектиране"

Отваря формуляри в режим „Проектиране“, така че да можете да ги редактирате.

Отваряне в режим "Проектиране"

## Автоматично фокусиране на контролите

Ако е включен режимът Автоматично фокусиране на контролите, при отварянето на документа ще бъде избрана първата контрола във формуляра. Ако бутонът не е включен, след отварянето ще бъде избран текстът. Коя е първата контрола във формуляра се задава чрез командата Ред на активиране.

## Позиция и размер

Оразмерява, мести, върти или накланя избрания обект.

Позиция и размер

## Промяна на котвата

Позволява ви да превключвате между възможностите за закотвяне.

Промяна на котвата

## Изнасяне отпред

Премества избрания обект най-отпред в реда на изобразяване, така че да бъде пред останалите обекти.

Изнасяне отпред

## Изпращане отзад

Премества избрания обект най-отзад в реда на изобразяване, така че да бъде зад останалите обекти.

Изнасяне отзад

## Групиране

Групира избраните обекти, така че да могат да се местят като един обект.

Групиране

## Разгрупиране

Разделя избраната група на самостоятелни обекти.

Разгрупиране

## Влизане в група

Отваря избраната група, така че да можете да редактирате всеки обект поотделно. Ако избраната група съдържа други групи, можете да повторите тази команда и върху подгрупите.

Вход в група

## Излизане от група

Затваря група, така че повече не можете да редактирате поотделно обектите в нея.

Изход от група

## Подравняване

Променя подравняването на избраните обекти.

Подравняване

## Показване на мрежата

Задава дали да се показва мрежата.

Показване на мрежата

## Прилепване към мрежата

Определя дали можете да местите обекти само между точките на мрежата.

Прилепване към мрежата

## Помощни линии при местене

Определя дали да се показват помощни линии по време на преместване на обект.

Помощни линии при местене