Модул
Съдържание
Индекс 🔎︎

# Лента Форматиране

Лентата Форматиране се показва, когато някоя диаграма е в режим на редактиране. За да влезете в този режим, щракнете двукратно върху диаграма. За да го прекратите, щракнете извън диаграмата.

Форматирането на диаграмите може да се променя чрез контролите и иконите в лентата „Форматиране“.

## Избор на елемент от диаграма

Изберете елемента от диаграмата, който искате да форматирате. Елементът ще бъде избран в мострата на диаграмата. Щракнете върху Форматиране на селекцията, за да отворите диалоговия прозорец със свойствата на избрания елемент.

## Форматиране на селекцията

Отваря диалога със свойства за избрания елемент.

## Тип диаграма

Отваря диалоговия прозорец „Тип диаграма“.

## Таблица с данни на диаграма

Отваря диалоговия прозорец „Таблица с данни“, в който можете да редактирате данните на диаграмата.

## Хоризонтални мрежи

Иконата „Хоризонтална мрежа“ в лентата „Форматиране“ превключва видимостта на мрежата за оста Y.

## Легенда - вкл./изкл.

За да покажете или скриете легенда, щракнете върху „Легенда - вкл./изкл.“ в лентата „Форматиране“.

## Мащабиране на текст

Преоразмерява текста в диаграмата, когато промените размера ѝ.

## Автоматично оформление

Премества всички елементи на текущата диаграма в подразбираните им позиции. Тази функция не променя типа на диаграмата или други атрибути, освен позицията на елементите.