Модул
Съдържание
Индекс 🔎︎

# Номерация

Определя формата на номерата и йерархията за номериране на глави в текущия документ.

За достъп до тази команда...

Изберете раздела Инструменти - Номерация на глави - Номерация

## Ниво

Щракнете върху нивото от плана, което желаете да промените, после задайте настройките за номериране за това ниво. За да приложите настройките за номериране – с изключение на абзацния стил – върху всички нива, изберете „1-10“.

## Номерация

Задайте форматирането за избраното ниво от плана.

### Стил за абзаци

Изберете абзацния стил, който желаете да припишете на избраното ниво от плана. Ако изберете „Няма“, избраното ниво от плана няма да бъде дефинирано.

### Номер

Изберете стила на номериране, който желаете да приложите върху избраното ниво от плана.

Избор | Описание
A, B, C, ... | Главни букви
a, b, c, ... | Малки букви
I, II, III, ... | Римски цифри (големи)
i, ii, iii, ... | Римски цифри (малки)
1, 2, 3, ... | Арабски цифри
A,... AA,... AAA,... | Азбучно номериране с еднакви главни букви, като броят букви показва нивото на главата. Например, вторият номер от трето ниво е "BBB".
a,... aa,... aaa,... | Азбучно номериране с еднакви малки букви, като броят букви показва нивото на главата. Например, третият номер от второ ниво е "cc".
Няма | Без символ за номериране. В началото на номерирания ред се изписва само знакът или символът, дефиниран в полетата Разделител.

### Знаков стил

Изберете формата на знака за номериране.

### Видими поднива

Изберете броя на нивата от плана, които да бъдат включени в номерирането на главите. Например, изберете "3", за да виждате три нива от номерацията на главите: 1.1.1.

### Разделител преди

Въведете текста, който желаете да се изписва преди номера на главата. Например, въведете "Глава ", за да се изпише "Глава 1".

### Разделител след

Въведете текста, който желаете да се изписва след номера на главата. Например, въведете точка (.), за да се изпише "1.".

### Започване от

Въведете номера, от който желаете да започва номерацията на главите.