Модул
Съдържание
Индекс 🔎︎

# Вмъкване и редактиране на позиции за табулация

В хоризонталната скала се виждат позициите за табулация в текущия абзац. Ако желаете да ги промените, първо трябва да решите какъв ще е обхватът на промените, както следва:

- За да промените позициите за табулация за всички документи, използвайте LibreOffice - Preferences Инструменти - Настройки
  - LibreOffice Writer - Общи.

- За да промените позициите за табулация на всички абзаци с текущия абзацен стил, щракнете с десния бутон в абзаца, за да отворите контекстното меню, изберете Редактиране на стила на абзаца и щракнете върху Табулатори.

- За да промените позициите за табулация в един или повече абзаци, изберете абзаците, след което щракнете в скалата.

По-долу ще намерите указания за изпълняване на изброените задачи.

Можете да зададете позиция за табулация чрез скалата или като изберете Форматиране - Абзац - Табулатори.

Щракнете веднъж в скалата, за да зададете позиция за табулация с подравняване наляво. Щракнете десния бутон върху позиция за табулация в скалата, за да видите контекстно меню за смяна на типа на позицията.

За да зададете една след друга няколко позиции с числово подравняване, щракнете няколко пъти върху иконата вляво от скалата, докато се покаже желания вид позиция, след което щракнете в скалата.

Избрана икона | Описание:
| Задаване на позиции за табулация с подравняване наляво
| Задаване на позиции за табулация с подравняване надясно
| Задаване на позиции за табулация с числово подравняване
| Задаване на позиции за табулация с центрирано подравняване

Щракнете двукратно в скалата, за да отворите диалоговия прозорец Абзац.

Щракнете двукратно в бялата област на скалата, за да зададете една позиция за табулация. Ще се появи диалоговият прозорец Абзац с отворен раздел Табулатори.

### Местене на позиции за табулация в скалата

- Можете да местите отделни позиции за табулация в скалата, като ги плъзгате с мишката.

- За да преместите няколко позиции едновременно, задръжте Shift, преди да щракнете върху позиция. Плъзнете една от позициите, без да пускате Shift, и всички вдясно от нея също ще се преместят. Разстоянията между самите позиции няма да се променят.

- Натиснете Command Ctrl
  , докато плъзгате позиция за табулация в скалата, за да я преместите заедно с всички позиции вдясно от нея. Разстоянията между позициите ще се променят пропорционално на разстоянието от всяка тях до полето на страницата.

### Промяна на свойствата на табулатор

За да промените типа на табулатора, щракнете върху означението на позицията в скалата, после щракнете с десния бутон, за да отворите контекстното меню.

### Изтриване на табулатори

За да изтриете позиция за табулация, задръжте бутона на мишката и плъзнете означението на позицията извън скалата.

### Промяна на подразбираните настройки

Ако искате да промените настройките на подразбираните позиции за табулация, можете да намерите още информация в LibreOffice Writer - Общи LibreOffice Calc - Общи LibreOffice Draw - Общи LibreOffice Impress - Общи(име на модул) - Общи
в диалоговия прозорец Настройки.

Контекстното меню на скалата ви позволява да променяте показваните мерни единици. Тази промяна важи само докато затворите LibreOffice и се отнася само за скалата, в чието контекстно меню сте я нанесли. Ако желаете да промените мерните единици на скалите за постоянно, изберете Инструменти - Настройки - [Вид документи] - Изглед и сменете мерната единица.

Теми, свързани с показаната

Скала