Модул
Съдържание
Индекс 🔎︎

# Настройки

Изберете настройките за автоматичното поправяне на грешки по време на въвеждане, след което щракнете върху OK.

За достъп до тази команда...

Изберете раздела Инструменти - Автокорекция - Настройки на автокорекция - Настройки.

В текстови документи можете да изберете прилагане на автокорекции докато въвеждате [В], или само докато променяте съществуващ текст [П] с Инструменти - Автокорекция - Прилагане.

Когато изберете команда за променяне на съществуващия текст при положение, че всички настройки са изключени, все пак всички абзаци със стил „По подразбиране“ ще бъдат преобразувани в стил „Основен текст“.

### Използване на таблицата за замяна

Ако въведете комбинация от букви, която съответства на съкращение от таблицата за замяна, тя се замества със заменящия текст.

### Коригиране на ДВе ГЛавни БУкви

Ако започнете дума с главни букви, например „ДУма“, втората автоматично се заменя с малка буква.

### Превръщане на първата буква от изречение в главна

Преобразува първата буква от всяко изречение в главна.

Първата буква от клетка в Calc никога няма да бъде автоматично превръщана в главна.

### Автоматичен *получер*, /курсив/, -зачертан- и _подчертан_

Автоматично прилага форматите получер, курсивен, зачертан или подчертан върху текст, ограден съответно със звездички (*), наклонени черти (/), тирета (-) или долни черти (_). Тези знаци изчезват, след като бъде приложен форматът.

Тази възможност не работи, ако форматиращите знаци * / - _ са въведени с редактор на метод за въвеждане.

### Разпознаване на URL

Автоматично създава хипервръзка, когато въведете URL.

### Замяна на тиретата

Заменя едно или две тирета с дълго тире (вижте таблицата по-долу).

Текстът ще бъде заменен, след като въведете следващия го интервал, знак за табулация или знак за нов ред. В следващата таблица А и Б представят текстове, състоящи се от букви или цифри.

Въведен от вас текст: | Резултат, който ще получите:
А - Б (А, интервал, минус, интервал, Б) | А – Б (А, интервал, ен-тире, интервал, Б)
А -- Б (А, интервал, минус, минус, интервал, Б) | А – Б (А, интервал, ен-тире, интервал, Б)
А--Б (А, минус, минус, Б) | А—Б (А, ем-тире, Б) (вижте бележката под таблицата)
А-Б (А, минус, Б) | А-Б (без промяна)
А -Б (А, интервал, минус, Б) | А -Б (без промяна)
А --Б (А, интервал, минус, минус, Б) | А –Б (А, интервал, ен-тире, Б)

Ако тиретата са между цифри или текстът има езиков атрибут за унгарски или финландски, двете тирета в последователността А--Б се заменят с ен-тире вместо ем-тире.

### Изтриване на интервали и знаци за табулация в началото и в края на абзац

Премахва интервалите и знаците за табулация в началото на абзац. За да използвате тази възможност, трябва да е включен и режимът Прилагане на стилове.

### Изтриване на интервали и табулатори в началото и в края на ред

Премахва интервалите и знаците за табулация в началото на всеки ред. За да използвате тази възможност, трябва да е включен и режимът Прилагане на стилове.

### Игнориране на поредните интервали

Заменя два или повече последователни интервала с един интервал.

### Прилагане на номерация - символ

Автоматично създава номериран списък, когато натиснете Enter в края на ред, който започва с число, последвано от точка, интервал и текст. Ако редът започва с тире (-), знак плюс (+) или звездичка (*), последвана от интервал и текст, при натискането на Enter се създава списък с водещи знаци.

За да прекратите автоматичното номериране при натискане на Enter в края на ред, започващ със символ за номерация, натиснете Enter повторно.

Възможността за автоматично номериране се прилага само върху абзаци, форматирани с абзацен стил „По подразбиране“, „Основен текст“ или „Основен текст с отстъп“.

### Прилагане на кант

Автоматично прилага кант по долния ръб на предходния абзац, когато въведете три или повече определени знаци и натиснете Enter. За да създадете единична линия, въведете три или повече тирета (-) или долни черти (_) и натиснете Enter. За да създадете двойна линия, въведете три или повече знака за равенство (=), звездички (*), вълнообразни черти (~) или диези (#) и натиснете Enter.

За да изтриете създадената линия, щракнете в абзаца над нея, изберете Форматиране - Абзац - Кантове и изтрийте долния кант.

Следващата таблица показва дебелините на линиите за различните знаци:

--- | 0,5пкт, единично подчертаване
___ | 1,0пкт, единично подчертаване
=== | 1,1пкт, двойно подчертаване
*** | 4,5пкт, двойно подчертаване
~~~ | 6,0пкт, двойно подчертаване
### | 9,0пкт, двойно подчертаване

Рисуване на линии в текст

### Създаване на таблица

Създава таблица, когато натиснете Enter след въвеждане на поредица от тирета (-) или табулатори, разделени от плюсове, например +------+---+. Плюсовете обозначават разделители на колони, а тиретата и табулаторите показват ширината на колоните.

+-----------------+---------------+------+

### Прилагане на стилове

Автоматично заменя абзацния стил „По подразбиране“ със стиловете от „Заглавие 1“ до „Заглавие 8“. За да приложите абзацния стил „Заглавие 1“, въведете текста, който желаете да използвате за заглавие (без точка) и натиснете два пъти Enter. За да оформите подзаглавие, натиснете Tab един или повече пъти, въведете текста (без точка), след което натиснете Enter.

### Премахване на празните абзаци

Премахва празните абзаци от текущия документ, когато изберете Инструменти - Автокорекция - Прилагане.

### Замяна на стиловете по избор

Заменя абзацните стилове по избор в текущия документ с абзацния стил „По подразбиране“, „Основен текст“ или „Основен текст с отстъп“.

### Замяна на водачите с

Преобразува абзаците, които започват с тире (-), знак плюс (+) или звездичка (*), последвани непосредствено от интервал или табулатор, в списъци с водачи. Тази възможност работи само върху абзаци, форматирани с абзацните стилове „По подразбиране“, „Основен текст“ или „Основен текст с отстъп“. За да промените използвания стил на водачите, изберете тази настройка и щракнете върху Редактиране.

### Сливане на абзаци от по един ред, ако дължината им надвишава...

Обединява последователни абзаци от по един ред в един цял абзац. Тази възможност работи само ако абзаците са с абзацен стил „По подразбиране“. Ако дължината на абзаца е по-голяма от зададената, той се обединява със следващия. За да въведете друга дължина, изберете настройката и щракнете върху Редактиране.

## Редактиране

Променя избраната настройка за автокоригиране.

## Бутони в диалогови прозорци

### Нулиране

Връща променените параметри в раздела към предишните им стойности.

### Отказ

Затваря диалоговия прозорец, отхвърляйки всички промени.

### OK

Записва всички промени и затваря диалоговия прозорец.