Модул
Съдържание
Индекс 🔎︎

# Клавишни комбинации (достъпност в LibreOffice Calc)

Вижте също списъците с клавишни комбинации за LibreOffice Calc и за целия пакет LibreOffice.

Някои от клавишните комбинации може да са вече заети от работния плот. Тези комбинации не са достъпни за LibreOffice. Опитайте да зададете други клавиши или за LibreOffice, в Инструменти - Персонализиране - Клавиатура, или за работния плот на системата.

## Режим на избиране на клетки

В текстово поле, съдържащо бутон за минимизиране на диалоговия прозорец, натиснете F2, за да включите режима на избиране на клетки. Изберете желаните клетки, след което отново натиснете F2, за да върнете диалоговия прозорец на екрана.

В режим на избиране на клетки можете да избирате клетки и чрез обикновените клавиши за навигация.

## Управление на плана

Можете да използвате клавиатурата в План:

- Натискайте F6 или Shift+F6 докато вертикалният или хоризонталният план станат активни.

- С Tab изреждате всички видими бутони отгоре надолу или отляво надясно.

- Shift+Tab изрежда видимите бутони в обратен ред.

- От Command+1 до Command+8 Ctrl+1 до Ctrl+8
  - показват всички нива до определения номер; скриват всички по-вътрешни нива.

- Използвайте + или -, за да покажете или скриете активната група от плана.

- Натиснете Enter, за да използвате избрания бутон.

- Използвайте стрелките Нагоре, Надолу, Наляво, или Надясно за да превъртате бутоните от текущото ниво.

## Избиране на рисувани обекти или картинки

1. Изберете Изглед - Ленти с инструменти - Рисунка, за да отворите лентата Рисунка.

2. Натиснете F6, докато е избрана лентата Рисунка.

3. Ако стрелката за избор е активна, натиснете Command Ctrl
   +Enter. Така ще изберете първия рисуван обект или картина в листа.

4. С Command Ctrl
   +F6 можете да върнете фокуса обратно към документа.

   Сега можете да използвате клавиша Tab за да изберете следващия рисуван обект или картина и Shift+Tab за да се върнете към предходния.

Теми, свързани с показаната

Клавишни комбинации за електронни таблици

Общи клавишни комбинации в LibreOffice

Клавишни комбинации (достъпност в LibreOffice)