Модул
Съдържание
Индекс 🔎︎

# Изглед

Определя настройките на изгледа.

За достъп до тази команда...

Изберете LibreOffice - Preferences Инструменти - Настройки
- LibreOffice - Изглед.

## Потребителски интерфейс

### Размер на иконите в лентите с инструменти

Задава размера на иконите в лентите с инструменти. Възможността Автоматично означава използване на настройката за размер на шрифта за менюта в операционната система.

### Размер на иконите в страничната лента

Задава размера за показване на иконите в страничната лента.

### Размер на иконите в динамичната лента

Задава размера за показване на иконите в динамичната лента.

### Стил на иконите

Указва стила на иконите в лентите с инструменти и диалоговите прозорци.

### Изглаждане на екранните шрифтове

Отметнете, ако желаете текстът да се изглажда при показване на екрана.

Въведете най-малкия размер на шрифта, при който да се изглаждат назъбванията.

## Мишка

### Позициониране на мишката

Указва дали и как да се позиционира показалецът на мишката в новоотворени диалогови прозорци.

### Среден бутон на мишката

Определя функцията на средния бутон на мишката.

1. Автоматично превъртане – плъзгането с натиснат десен бутон измества изгледа.

2. Поставяне от клипборда – натискането на средния бутон вмъква съдържанието на клипборда за селекции в позицията на курсора.

Клипбордът за селекции е независим от обикновения клипборд, който използвате чрез командите Редактиране - Копиране/Изрязване/Поставяне или съответните клавишни комбинации. Обикновеният клипборд и клипбордът за селекции могат да съдържат различни неща по едно и също време.

| Клипборд | Клипборд за селекции
Копиране на съдържание | Редактиране - Копиране Ctrl+C. | Изберете текст, таблица или обект.
Поставяне на съдържание | Редактиране - Поставяне Ctrl+V поставя в позицията на курсора. | Щракването със средния бутон на мишката поставя в позицията на показалеца на мишката.
Поставяне в друг документ | Няма ефект върху съдържанието на клипборда. | Съдържанието на клипборда за селекции е последната маркирана селекция.

## Графичен изход

Натиснете Shift+Ctrl+R, за да възстановите или опресните изгледа на текущия документ.

### Използване на хардуерно ускоряване

Разрешава пряк достъп до хардуерните възможности на графичния адаптер, за да се подобри изображението върху екрана. Поддръжката за хардуерно ускорение не е достъпна във всички дистрибуции на LibreOffice за различни операционни системи и платформи.

### Изглаждане на назъбванията

Когато се поддържа, можете да включвате и изключвате изглаждането на назъбените краища в графики. С включено изглаждане повечето графични обекти изглеждат на екрана по-гладки и с по-малко дефекти.

### Рендиране на всичко с OpenGL (след рестарт)

Използване на високопроизводителната библиотека Open Graphics Library (OpenGL) за изобразяване на всички визуални елементи на приложението, включително прозорци, менюта, ленти с инструменти и икони. OpenGL използва графичното устройство на компютъра, за да ускори изобразяването на графика. Ако устройството е в черния списък (вижте по-долу), тази настройка няма да има ефект.

### Налагане на OpenGL въпреки черния списък (след рестарт)

Налага използване на OpenGL дори ако графичното устройство е в черния списък. Устройство се включва в черния списък, когато има програмни дефекти или е възможно да изобразява некачествена графика.

## Меню

### Икони в менютата

Показва икони до съответните елементи от менюта. Можете да избирате между „Автоматично“, „Скриване“ и „Показване“. „Автоматично“ показва икони според системните настройки и теми.

## Списъци с шрифтове

### Показване на мостра от шрифтовете

Показва имената на достъпните за избиране шрифтове със самите шрифтове, например за шрифтовете от списъка на лентата Форматиране.