Модул
Съдържание
Индекс 🔎︎

# Кодове на грешки в LibreOffice Calc

Следващата таблица съдържа преглед на съобщенията за грешки в LibreOffice Calc. Ако грешката е в клетката, съдържаща курсора, съобщението се изписва в лентата за състоянието.

Код на грешката | Съобщение | Обяснение
### | няма | Клетката не е достатъчно широка, за да се покаже съдържанието й.
501 | Невалиден знак | Формулата съдържа невалиден знак.
502 | Невалиден аргумент | Аргументът на функцията е невалиден. Например, функцията SQRT() не приема отрицателни числа – за тях трябва да използвате IMSQRT().
503 #NUM! | Невалидна операция с плаваща запетая | Изчислението предизвиква нарушаване на дефиниционната област на променливата.
504 | Грешка в списъка с параметри | Параметърът на функция е невалиден, например текст вместо число или обръщение към област вместо към клетка.
508 | Грешка: липсващ съответен елемент | Липсваща скоба, например затваряща скоба без отваряща.
509 | Липсваща операция | Знакът за операция липсва, например „=2(3+4) * “, където е изпусната операцията между „2“ и „(“.
510 | Липсваща променлива | Липсва променлива, например при два последователни знака за операции: „=1+*2“.
511 | Липсваща променлива | Функцията изисква повече променливи, отколкото са подадени, например AND() и OR().
512 | Препълване във формула | Компилатор: общият брой на вътрешните елементи (оператори, променливи, скоби) във формулата надхвърля 8192.
513 | Препълване в низ | Компилатор: размерът на идентификатор във формулата надхвърля 64 кБ. Интерпретатор: размерът на резултат от низова операция надхвърля 64 кБ.
514 | Вътрешно препълване | Извършен е опит за сортиране на прекалено много числови данни (максимумът е 100000) или е препълнен стекът за изчисления.
516 | Вътрешна синтактична грешка | В стека за изчисления се очаква матрица, но тя не е налице.
517 | Вътрешна синтактична грешка | Непознат код, например документ, съдържащ по-нова функция, е зареден с по-стара версия на програмата, която не я поддържа.
518 | Вътрешна синтактична грешка | Променливата е недостъпна
519 #VALUE | Няма резултат (в клетката се изписва #VALUE вместо Err:519) | Формулата дава резултат, който не отговаря на дефиницията; или клетка, цитирана във формула, съдържа текст вместо число.
520 | Вътрешна синтактична грешка | Компилаторът е създал неизвестен код.
521 | Вътрешна синтактична грешка | Няма резултат
522 | Циклично обръщение | Формулата се обръща пряко или непряко към себе си и не е отметнато полето Итерации в LibreOffice - Свойства Инструменти - Настройки - LibreOffice Calc - Изчисляване.
523 | Изчислението не е сходящо | Функцията е пропуснала целевата стойност или итеративните обръщения не са достигнали минималната промяна в рамките на зададения максимален брой стъпки.
524 #REF | Невалидни обръщения (в клетката се изписва #REF вместо Err:524) | Компилатор: име, описващо ред или колона, не може да бъде разрешено. Интерпретатор: липсва колоната, редът или листът, съдържащ цитираната клетка.
525 #NAME? | Невалидни обръщения (в клетката се изписва #NAME? вместо Err:525) | Не е възможно да се изчисли стойността на индентификатор, например липсва валидно обръщение, липсва валидно име на област, липсва етикет на колона/ред, липсва макрос, невалиден десетичен разделител, липсва добавка.
526 | Вътрешна синтактична грешка | Остарял код, не се ползва повече, но може да се получи в стари документи, ако резултатът представлява формула от област.
527 | Вътрешно препълване | Интерпретатор: Прекалено капсулирани обръщения, например когато клетка цитира друга клетка.
532 #DIV/0! | Деление на нула. | Операция деление (/) със знаменател 0 Още някои функции връщат тази грешка, например: VARP с по-малко от 1 аргумент STDEVP с по-малко от 1 аргумент VAR с по-малко от 2 аргумента STDEV с по-малко от 2 аргумента STANDARDIZE със stdev=0 NORMDIST със stdev=0