Модул
Съдържание
Индекс 🔎︎

# Прилагане

Автоматично форматира документа според настройките, зададени в Инструменти - Автокорекция - Настройки на автокорекция.

За достъп до тази команда...

Изберете Инструменти - Автокорекция - Прилагане.

Изключване на автокоригирането

Когато прилагате автоматични формати, са в сила следните правила:

## Автокорекция на заглавия

Абзац се форматира като заглавие, ако са изпълнени следните условия:

1. абзацът започва с главна буква

2. абзацът не завършва с препинателен знак

3. преди и след абзаца има празни абзаци

## Автокорекция за водачи и номера

За да създадете списък с водещи знаци, въведете в началото на абзаца тире (-), звездичка (*) или плюс (+), последван от интервал или табулация.

За да създадете номериран списък, въведете в началото на абзаца число, последвано от точка (.), последвана от интервал или табулатор.

Автоматичното номериране се прилага само върху абзаци, форматирани с абзацните стилове По подразбиране, Основен текст или Основен текст с отстъп.

## Автокорекция за разделителни линии

Ако въведете три или повече тирета (---), долни черти (___) или знаци за равенство (===) на ред и натиснете Enter, абзацът се заменя от хоризонтална линия по цялата ширина на страницата. Тази линия всъщност е долен кант на предходния абзац. Важат следните правила:

1. Три тирета (-) дават единична линия (дебелина 0,05 пкт, интервал 0,75 мм).

2. Три долни черти (_) дават единична линия (дебелина 1 пкт, интервал 0,75 мм).

3. Три знака за равенство (=) дават двойна линия (дебелина 1,10 пкт, интервал 0,75 мм).