Модул
Съдържание
Индекс 🔎︎

# Преименуване на листи

Подходящото наименуване на листовете е важно за изготвяне на четливи и разбираеми електронни таблици. За да преименувате лист:

1. Щракнете върху етикета на листа, за да го изберете.

2. Отворете контекстното меню на етикета на листа и изберете Преименуване на лист. Появява се диалогов прозорец, където можете да въведете новото име.

3. Въведете новото име на лист и натиснете OK.

4. Друг начин е да задържите натиснат клавиша Option Alt
   , да щракнете върху някое име на лист и да въведете директно ново име.

   Наличността на тази функция зависи от X Window Manager.

Имената на листове могат да съдържат почти всякакви знаци. Има и някои ограничения, например следните знаци не са допустими в име на лист:

- двоеточие :

- обратно наклонена черта \

- наклонена черта /

- въпросителен знак ?

- звезда *

- лява квадратна скоба [

- дясна квадратна скоба ]

- единична кавичка ' като първи или последен знак от името

В обръщения към клетки името на листа трябва да е оградено с единични кавички ('), когато съдържа други знаци освен цифри, букви и долни черти. Единичните кавички в име трябва да се екранират чрез дублирането им (две единични кавички).

Да предположим, че искате да посочите клетката A1 в лист със следното име:

This year's sheet (англ. „листът за тази година“)

Обръщението трябва да се огради в единични кавички, а единичната кавичка вътре в него трябва да се удвои:

'This year''s sheet'.A1

Името на листа е независимо от името на документа. Второто се въвежда, когато записвате документа като файл за първи път.

Документът може да съдържа до 10 000 отделни листа, които трябва да имат различни имена.

Можете да зададете префикс за имената на създаваните от вас нови листове. Вижте тази страница с настройките на Calc.

Теми, свързани с показаната

Префикси за имена на нови листове

Едновременна работа с няколко листа