Модул
Съдържание
Индекс 🔎︎

# Страница

Позволява ви да дефинирате оформления на страница за документи с една или повече страници, номерация на страници и формати на хартията.

За достъп до тази команда...

Изберете раздела Форматиране - Страница - Страница.

Изберете раздела Кадър - Свойства - Страница (в LibreOffice Impress).

Изберете раздела Страница - Свойства - Страница (в LibreOffice Draw).

Изберете Изглед - Стилове - отворете контекстното меню на елемент и изберете раздела Промяна/Нов - Страница.

Избиране на максималната печатаема област на страница

## Формат на хартията

Изберете от списъка с предварително дефинирани размери хартия или задайте свой формат по избор,

### Формат

Изберете предварително дефиниран размер хартия или създайте формат по избор, като въведете размери за хартията в полетата Височина и Ширина.

### Ширина

Показва ширината на избрания формат хартия. За да дефинирате формат по избор, въведете ширина тук.

### Височина

Показва височината на избрания формат хартия. За да дефинирате формат по избор, въведете височина тук.

### Портрет

Показва и отпечатва текущия документ с вертикално ориентирана хартия.

### Пейзаж

Показва и отпечатва текущия документ с хоризонтално ориентирана хартия.

### Посока на текста

Изберете посоката на текста, която желаете да ползвате в документа. Посоката "отдясно наляво (вертикално)" завърта всички настройки за оформление освен колонтитулите на 90 градуса.

### Касета с хартия

Изберете източник на хартията за принтера. Ако желаете, можете да припишете различни касети с хартия на различните стилове на страници. Например, задайте различна касета за стила Първа страница и заредете касетата с фирмени бланки на вашата организация.

## Поле за мостра

Показва мостра на текущия избор.

## Бели полета

Задайте разстоянието между ръбовете на страницата и текста на документа.

### Отляво / Вътрешно

Въведете разстоянието, което да бъде оставено между левия ръб на хартията и текста на документа. Ако ползвате огледално оформление на страници, въведете разстоянието от вътрешния ръб на хартията до вътрешния край на текста.

### Отдясно / Външно

Въведете разстоянието, което да бъде оставено между десния ръб на хартията и текста на документа. Ако ползвате огледално оформление на страници, въведете разстоянието от външния ръб на хартията до външния край на текста.

### Отгоре

Въведете разстоянието, което да бъде оставено между горния ръб на хартията и текста на документа.

### Отдолу

Въведете разстоянието, което да бъде оставено между долния ръб на хартията и текста на документа.

### Напасване на редовете в колоните

Подравнява текста в избрания стил на страница спрямо вертикална текстова мрежа. Стъпката на мрежата се определя от отправния стил.

### Отправен стил

Изберете абзацния стил, който желаете да се използва като отправна точка за подравняване на текста в избрания стил на страница. Височината на шрифта, зададена в отправния стил, определя стъпката на вертикалната мрежа на страницата.

## Подравняване на таблица

Задайте настройките за подравняване на клетките върху отпечатаната страница.

### Хоризонтално

Центрира клетките хоризонтално върху отпечатаната страница.

### Вертикално

Центрира клетките вертикално върху отпечатаната страница.

## Настройки за оформление

Изберете стила за оформление на страници, който да бъде използван в текущия документ.

### Настройки за оформление

Укажете дали текущият стил да показва нечетните, четните или всички страници.

#### Отляво и отдясно

Текущия стил на страница показва и четните и нечетните страници с ляв и десен отстъп, както е зададено.

#### Огледално

Текущия стил на страница показва и четните и нечетните страници с вътрешен и външен отстъп, както е зададено. Използвайте това оформление, ако желаете да подвържете отпечатаните страници като книга. Въведете ширината на пространството за подвързване като вътрешно поле.

#### Само отдясно

Текущият стил за страници показва само нечетните (десните) страници. Четните страници се показват празни.

#### Само отляво

Текущият стил за страници показва само четните (левите) страници. Нечетните страници се показват празни.

## Напасване на редовете в колоните

### Формат

Изберете желания формат за номериране на страница, който желаете да използвате за текущия стил на страница.

### Автопобиране на обект във формата на страницата

Преоразмерява графичните обекти така, че да се поберат върху избраната от вас хартия. Разположението на обектите се запазва.

Теми, свързани с показаната

Смяна на мерните единици

Писане с напасване на редовете