Модул
Съдържание
Индекс 🔎︎

# Експортиране като PDF

Записва текущия файл във формат PDF (Portable Document Format) версия 1.4. PDF файлът може да бъде разглеждан и отпечатван на всяка платформа с оригиналното си форматиране, стига да е инсталиран софтуер, който го поддържа.

За достъп до тази команда...

Изберете Файл - Експортиране като - Експортиране като PDF.

Директно експортиране като PDF

# Раздел Общи

## Област

Задава настройките за експортиране на страниците, включени в PDF файла.

### Всички

Експортира всички дефинирани области за печат. Ако няма дефинирани такива, то се експортира целият документ.

### Страници

Експортира страниците, които зададете в полето.

За да експортирате диапазон от страници, задайте ги така: 3-6. За да експортирате отделни страници, посочете ги така: 7;9;11. Ако искате, можете да експортирате комбинация от диапазони и отделни страници, например 3-6;8;10;12.

### Избор

Експортира избраното.

## Изображения

Задава настройките за експортиране към PDF за картинките в документа.

Изображенията във формат EPS с вградени мостри се експортират само като мостри. Изображенията в този формат без вградени мостри се експортират като празни запазени места.

### Компресия без загуба

Избира компресия на изображенията без загуба. Всички пиксели се запазват.

### Компресия JPEG

Избира компресия JPEG за изображнеията. С високо ниво на качество се запазват почти всички пиксели. С ниско ниво на качество някои пиксели се губят и се появяват дефекти, но размерът на файла намалява.

### Качество

Въведете нивото на качеството за компресията JPEG.

### По-малка разделителна способност

Указва предискретизиране или смаляване на изображенията до по-малко пиксели на инч.

Изберете целевата разделителна способност на изображенията.

## Общи

Задава общите настройки за експортиране на PDF.

### Хибриден PDF (вграждане на ODF файл)

Тази настройка ви позволява да експортирате документа като .pdf файл, съдържащ два файлови формата: PDF и ODF. Във визуализаторите на PDF той работи като обикновен .pdf файл и остава напълно редактируем в LibreOffice.

### Архивен PDF/A-1a (ISO 19005-1)

Преобразува към формата PDF/A-1a – файлов формат за дългосрочно съхранение на електронни документи. Всички шрифтове, използвани в документа източник, ще бъдат вградени в създадения PDF файл. Ще бъдат записани етикети на PDF.

### Структуриран PDF

Указва записване на етикети в PDF. Това може да увеличи драстично размера на файла.

PDF файловете с етикети съдържат информация за структурата на съдържанието на документа. Това може да помогне за изобразяване на документа в устройства с различни екрани и при работа с екранен четец.

### Експортиране на показалци

Указва експортиране на показалци от документи на Writer като показалци в PDF. Създават се показалци за всички абзаци от плана (Инструменти - Номерация на глави) и за всички записи от таблицата на съдържанието, на които сте приписали хипервръзки в документа източник.

### Експортиране на коментари

Указва експортиране на коментарите от документи на Writer и Calc като бележки в PDF.

За да експортирате коментарите в документи на Writer както се виждат в LibreOffice, изберете LibreOffice - Preferences Инструменти - Настройки
- LibreOffice Writer - Печат и изберете настройката В полетата в областта Коментари. Експортираните страници ще бъдат смалени и коментарите ще бъдат поставени в полетата им.

### Създаване на PDF формуляр

Изберете, за да създадете формуляр във формат PDF. Той може да бъде попълнен и отпечатан от потребителя на документа във формат PDF.

### Формат за изпращане

Изберете формата за изпращане на попълнени формуляри от PDF файла.

Изберете формата на данните, които ще получите от подателя: FDF (Forms Data Format), PDF, HTML или XML.

Тази настройка замества свойството URL на контролата, което сте задали в документа.

### Разрешени са дублирани имена на полета

Позволява ви да използвате едно и също име за няколко полета в генерирания PDF файл. Ако е изключено, полетата ще бъдат експортирани с генерирани уникални имена.

### Експортиране на автоматичните празни страници

Ако е включено, в PDF файла се експортират автоматично вмъкнатите празни страници. Това е най-добре, ако ще го отпечатвате двустранно. Пример: в книга абзацният стил за глава е настроен да започва винаги на страница с нечетен номер. Ако предишната глава завършва на нечетна страница, LibreOffice вмъква празна четна страница. Тази настройка определя дали въпросната четна страница да се експортира, или не.

### Използване на референтни XObjects

Тази настройка определя как PDF изображенията се експортират обратно в PDF. Ако е изключена, в резултата се включва първата страница на PDF данните. При експортирането се обединяват използваните изображения, шрифтове и други ресурси. Това е сложна операция, но резултатът може да се разглежда в различни визуализатори. Ако е изключена, се използват референтни XObject маркери: това е проста операция, но визуализаторите трябва да поддържат този вид маркери, за да показват векторни изображения. Иначе във визуализатора се показва заместващо изображение.

# Раздел Начален изглед

## Панели

### Само страница

Изберете за генериране на PDF файл, който показва само съдържанието на страниците.

### Показалци и страница

Изберете за генериране на PDF файл, който показва палитра с показалци и съдържанието на страниците.

### Миниатюри и страница

Изберете за генериране на PDF файл, който показва палитра с мниатюри и съдържанието на страниците.

### Начална страница

Изберете, за да се показва дадената страница, когато потребителят отвори PDF файла.

## Увеличение

### По подразбиране

Изберете за генериране на PDF файл, който показва съдържанието на страниците без увеличение. Ако четецът е конфигуриран по подразбиране да използва коефициент на мащабиране, страницата ще се покаже с този коефициент.

### Побиране в прозореца

Изберете за генериране на PDF файл, който показва страницата с такова увеличение, че да се побере изцяло в прозореца на четеца.

### Побиране по ширина

Изберете за генериране на PDF файл, който показва страницата с такова увеличение, че да се побере по ширина в прозореца на четеца.

### Побиране на видимите елементи

Изберете за генериране на PDF файл, който показва текста и графиката в страницата с такова увеличение, че да се поберат по ширина в прозореца на четеца.

### Мащаб

Задайте коефициент на мащабиране, който да бъде използван, когато потребителят отвори PDF файла.

## Подредба на страниците

### По подразбиране

Изберете за генериране на PDF файл, който показва страниците според настройката на четеца за подредба.

### Една страница

Изберете за генериране на PDF файл, който показва страниците една по една.

### Непрекъсната

Изберете за генериране на PDF файл, който показва страниците в непрекъсната вертикална колона.

### Непрекъсната, по две страници

Изберете за генериране на PDF файл, който показва страниците една до друга в непрекъсната колона. При повече от две страници първата се показва отдясно.

### Първата страница е лява

Изберете за генериране на PDF файл, който показва страниците една до друга в непрекъсната колона. При повече от две страници първата се показва отляво. Трябва да разрешите поддръжката за сложни писмености в раздела Езикови настройки - Езици на диалоговия прозорец Настройки.

# Раздел Потребителски интерфейс

## Настройки на прозореца

### Размер според началната страница

Изберете за генериране на PDF файл, чиято начална страница се показва изцяло в прозореца.

### Центриране на прозореца в екрана

Изберете за генериране на PDF файл, който се показва в прозорец на четеца в средата на екрана.

### Отваряне в режим на цял екран

Изберете за генериране на PDF файл, който се показва в прозорец на четеца върху целия екран пред всички останали прозорци.

### Показване заглавието на документа

Изберете за генериране на PDF файл, който се показва със заглавието на документа, изписано в заглавната лента на четеца.

## Настройки на потребителския интерфейс

### Скриване на лентата с менюта

Изберете за скриване лентата с менюта на четеца, когато документът е активен.

### Скриване на лентата с инструменти

Изберете за скриване лентата с инструменти на четеца, когато документът е активен.

### Скриване на контролите за прозореца

Изберете за скриване на контролите на четеца, когато документът е активен.

## Преходи

### Ефекти при преход между кадрите

Указва експортиране на ефектите на преход между кадри в Impress като съответни ефекти на PDF.

## Показалци

### Показалци от всички нива

Изберете за показване на показалците от всички нива, когато четецът отвори PDF файла.

### Видими показалци до ниво

Изберете за показване на показалците до избраното ниво, когато четецът отвори PDF файла.

# Раздел Връзки

Задайте настройките за експортиране на показалци и хипервръзки в документа.

## Експорт на показалци като наименувани местоназначения

Показалците (целите на препратки) в PDF файлове могат да се задават като правоъгълни области. Освен това показалците към наименувани обекти могат да се задават с имената им. Отметнете полето, за да експортирате имената на обекти в документа като валидни цели на показалци. Това ви позволява да посочвате обектите по име от други документи.

## Преобразуване на обръщенията към документи в PDF

Отметнете полето, за да преобразувате URL адресите, сочещи други ODF файлове, към PDF файлове със същото име. В съответните URL разширенията .odt, .odp, .ods, .odg и .odm ще бъдат заместени с .pdf.

## Експорт на относителни URL спрямо файловата система

Отметнете полето, за да експортирате URL адресите към други документи като относителни URL във файловата система. Вижте "относителни хипервръзки" в помощта.

## Връзки между документи

Задайте как да се обработват хипервръзките от PDF файла към други файлове.

### Режим по подразбиране

Връзките от вашия документ на PDF към други документи ще бъдат обработвани както е зададено в операционната система.

### Отваряне с приложение за преглед на PDF

Връзките между документи ще бъдат отваряни с приложението за четене на PDF, което показва документа в момента. То трябва да е в състояние да обработва файлове от типа, посочен в хипервръзката.

### Отваряне с интернет браузър

Връзките между документи ще бъдат отваряни с браузъра за Интернет. Той трябва да е в състояние да обработва файлове от типа, посочен в хипервръзката.

# Раздел Сигурност

## Задаване на пароли

Щракнете, за да отворите диалогов прозорец, в който да въведете паролите.

Можете да зададете парола, която да се изисква за разглеждане на PDF документа. Можете да зададете и допълнителна парола, която позволява на разглеждащия да редактира и/или печата документа.

## Печатане

### Не е разрешено

Не е разрешен печат на документа.

### Ниска разделителна способност (150 dpi)

Документът може да бъде отпечатван само с ниска разделителна способност (150 dpi). Не всички четци за PDF спазват тази настройка.

### Висока разделителна способност

Документът може да бъде отпечатван с висока разделителна способност.

## Промени

### Не е разрешено

Не са разрешени промени в съдържанието.

### Вмъкване, изтриване, и завъртане на страници

Разрешено е само вмъкване, изтриване и въртене на страниците.

### Попълване на формулярни полета

Разрешено е само попълването на полета от формуляри.

### Коментиране, попълване на формулярни полета

Разрешено е само коментиране и попълване на полета във формуляри.

### Всичко освен извличане на страници

Разрешени са всички промени освен извличането на страници.

## Разрешено копиране на съдържанието

Изберете, за да разрешите копирането на съдържание в клипборда.

## Текстът е достъпен за инструменти за достъпност

Изберете, за да разрешите достъп до текста на инструментите за достъпност.

# Раздел Цифрови подписи

Този раздел съдържа настройките, свързани с експортиране на цифрово подписан PDF.

Цифровите подписи се използват за удостоверяване, че PDF файлът наистина е създаден от оригиналния автор (т.е. от вас) и не е бил променян от момента на подписването.

Експортирането на PDF с подписи използва ключовете и сертификатите X.509, които вече се съхраняват в подразбираното хранилище за ключове или на смарткарта.

Хранилището за ключове може да бъде избрано в LibreOffice - Preferences Инструменти - Настройки
- LibreOffice - Сигурност - Път за сертификати.

При използване на смарткарта тя трябва да бъде конфигурирана за употреба чрез хранилището за ключове. Това обикновено се прави по време на инсталиране на софтуера й.

## PDF документите да се подписват с този сертификат

Позволява ви да изберете кой сертификат да се използва за подписване при това експортиране в PDF.

## Избор

Отваря диалоговия прозорец Избор на сертификат.

Показват се всички сертификати в избраното хранилище за ключове. Ако то е защитено с парола, ще бъдете запитани за нея. При работа със смарткарта, защитена с PIN, ще трябва да въведете и него.

Изберете сертификата, който да се използва за цифровия подпис на експортирания PDF файл, после натиснете OK.

Всички останали полета в раздела Цифрови подписи стават достъпни само след избиране на сертификат.

## Парола за сертификата

Въведете паролата, която защитава частния ключ, свързан с избрания сертификат. Обикновено това е паролата на хранилището за ключове.

Ако паролата на хранилището за ключове вече е била въведена в диалога Избор на сертификат, то може вече да е отключено и да не изисква повторното й въвеждане. За всеки случай обаче я въведете.

При използване на смарткарта въведете PIN кода й тук. Някои драйвери за смарткарти изискват въвеждането му отново преди подписване. Това е неудобно, но по този начин работят смарткартите.

## Местоположение, Информация за контакт, Причина

Тези три полета ви позволяват при желание да въведете допълнителна информация за цифровия подпис, който ще бъде приложен върху PDF файла (къде, от кого и защо е създаден). Тя ще бъде вградена в съответните полета на PDF и ще е видима за всеки, който преглежда файла. Всяко от полетата може да бъде оставено празно.

## Услуга за времеви печати

Позволява ви при желание да изберете URL на услуга за времеви печати (TSA).

При подписването на PDF от услугата ще бъде получен времеви печат с цифров подпис, който се вгражда в подписа на документа. Този времеви маркер (RFC 3161) ще позволи на всекиго, преглеждащ документа, да провери кога е бил подписан.

Списъкът с URL на услуги за времеви печати се управлява чрез LibreOffice - Preferences Инструменти - Настройки
- LibreOffice - Сигурност - Услуги за времеви печати (TSA).

Ако не е избран URL на услуга за времеви печати (така е по подразбиране), подписът няма да включва времеви печат, а ще използва текущия час от локалния компютър.

# Бутон Експортиране

Експортира текущия файл във формат PDF.