Модул
Съдържание
Индекс 🔎︎

# Вмъкване

Менюто Вмъкване съдържа команди за вмъкване на нови елементи в текущия лист, например клетки, редове, листове и имена на клетки.

## Клетки

Отваря диалоговия прозорец Вмъкване на клетки, чрез който можете да вмъквате нови клетки според зададени от вас настройки.

## Лист

Определя настройките за вмъкване на нов лист. Можете да създадете нов лист или да вмъкнете съществуващ лист от файл.

## Лист от файл

Вмъква лист от друг файл с електронна таблица.

## Връзка към външни данни

Вмъква данни от файл на HTML, Calc, CSV или Excel в текущия лист като връзка. Данните трябва да се намират в наименувана област.

## Специален знак

Позволява на потребителя да вмъква знаци измежду наличните в инсталираните шрифтове.

## Форматиращ знак

Отваря подменю за вмъкване на специални форматиращи знаци като непрекъсваем интервал, меко тире и незадължително пренасяне.

## Хипервръзка

Отваря диалог, в който можете да създавате и редактирате хипервръзки.

## Функция

Отваря помощника за функция, с чиято помощ можете да създавате формули интерактивно.

## Наименувани диапазони и изрази

Позволява ви да наименувате различни части на електронната таблица. По този начин можете лесно да се ориентирате в електронните таблици и да намирате точно определена информация.

## Коментар

Вмъква коментар около избрания текст или в текущата позиция на курсора.

## Мултимедия

Подменюто предоставя източници, от които могат да бъдат вмъквани изображения, звуци и видеоклипове.

## Звук или видео

Вмъква видео или звуков файл в документа.

## Обект

Вгражда обект в документа, например формула, триизмерен модел, диаграма или OLE обект.

## Диаграма

Вмъква диаграма.

## Плаваща рамка

Вмъква плаваща рамка в текущия документ. Плаващите рамки се използват в документи на HTML за показване съдържанието на друг файл.

## Колонтитули

Позволява ви да задавате и форматирате колонтитули.